
KOMMENTARER  FRA  LÆSERNE 


GIV  LIAHONA  TIL  ANDRE 

liahona  (portugisisk)  er  et  kompas,  som 
viser  os  i  den  rigtige  retning.  Hvis  tids- 
skriftet bare  ligger  i  et  mørkt  skab,  opfylder 
det  ikke  sin  mission.  Hvis  det  bare  lagres  i 
store  stakke,  så  ophører  det  med  at  frigøre 
sjæle  fra  uvidenhedens  mørke  fængsel. 

Jeg  vil  opfordre  Kirkens  medlemmer 
om  at  låne  de  numre  af  Liahona,  som  de 
allerede  selv  har  læst,  ud  til  venner  og 
naboer.  Jeg  er  det  eneste  medlem  af  Kirken 
i  en  lille  by  med  8300  indbyggere.  Jeg  går  i 
kirke  i  en  anden  by,  Juiz  de  Fora,  hvor  jeg 
blev  døbt  i  1978.  Men  folk  i  min  by  holder 
af  at  læse  Liahona,  og  jeg  låner  dem  bered' 
villigt  ud. 

Geebe  Laudelino  da  Silva, 

Manchester  Ward, 

Juiz  de  Fora  Stav  i  Brasilien 


æ=s 


LIAHONA  BRINGER  GLÆDE 

Et  år  og  ti  måneder  efter  min  dåb 
modtog  jeg  mit  første  abonnement  på 
Liahona  (engelsk).  Jeg  læste  næsten  hele 
indholdet  og  fik  øjnene  op  for  den  glæde, 


som  det  bringer.  Tidsskriftet  opmuntrer 
mig  og  giver  mig  styrke  og  ideer  til, 
hvordan  jeg  skal  tackle  mine  problemer. 
Det  øger  mit  vidnesbyrd  om  sandheden  af 
Jesu  Kristi  Kirke  af  Sidste  Dages  Hellige. 
Og  det  fører  mig  nærmere  til  vor 
himmelske  Fader  og  hans  Søn. 

Jeg  er  den  eneste  i  min  familie,  som  er 
medlem  af  Kirken.  Nu  låner  jeg  Liahona 
ud  til  mine  slægtninge  og  de  medlemmer 
af  Kirken,  som  endnu  ikke  selv  har  et 
abonnement.  Jeg  kan  ikke  holde  evange- 
liets sandhed  og  den  glæde,  det  bringer, 
for  mig  selv. 

Filipina  Munsayal, 
Baguio  Pacdal  Ward, 
Baguio  Stav  i  Filippinerne 

Redaktørens  bemærkning'.  Vi  opfordrer  vore 
unge  læsere  til  at  bidrage  til  SPØRGSMÅL 
OG  SVAR  i  Liahona  ved  at  svare  på  nedens- 
tående spørgsmål.  Send  dit  svar,  så  vi  har  det 
senest  den  l.  december  2000.  Send  det  til 
QUESTIONS  &  ANSWERS  12/00, 
Liahona,  Floor  24,  50  East  North  Temple 
Street,  Salt  Lake  City,  UT  84150-3223, 
USA;  eller  send  en  e-mail  til  os  på  .  Du  kan 
skrive  dit  svar  på  dit  eget  sprog.  Husk  at 
vedlægge  dit  fulde  navn,  privatadresse  samt 
ward  og  stav.  Hvis  det  er  muligt,  kan  du 
vedlægge  et  foto  af  dig  selv;  det  vil  dog  ikke 
blive  returneret.  Vi  trykker  et  repræsentativt 
udvalg  af  de  svar,  som  vi  modtager. 
Spørgsmål:  De  fleste  af  de  unge  på  min  alder 
har  modtaget  deres  patriarkalske  velsignelse. 
Jeg  føler,  at  jeg  nok  også  burde  få  min,  men  jeg 
er  ikke  sikker  på,  at  jeg  er  parat  til  det. 
Hvordan  kan  jeg  forberede  mig  på  at  modtage 
den?  Hvordan  kan  jeg  vide,  om  tiden  er  inde? 

BUDSKAB  FRA  DET  FØRSTE  PRÆSIDENTSKAB 


: 


Vores  søgen  efter 
lykke 


/  / 


Ældste  David  O.  McKay 
har  engang  sagt:  »Lykke 

findes  kun  langs  den 

slidte,  snævre,  men  lige 

sti,  der  fører  til  evigt  liv.« 


Præsident  James  E.  Faust 

Andenrådgiver  i  Det  Første  Præsidentskab 

Jeg  vil  gerne  tale  om  vores  søgen  efter  lykke.  Efter  at  have  levet  en  hel 
del  år  har  jeg  konkluderet,  at  eftersom  vi  ikke  altid  ønsker  det,  som  er 
godt  for  os,  ville  det  ikke  gøre  os  lykkelige  at  få  alle  vore  ønsker  opfyldt 
(se  Alma  41:3-7).  Faktisk  ville  øjeblikkelig  og  uhindret  opfyldelse  af  alle  vore 
ønsker  være  den  korteste  og  mest  direkte  vej  til  ulykke.  De  mange  timer,  som 
jeg  har  tilbragt  med  at  lytte  til  mænds  og  kvinders  trængsler,  har  overbevist 
mig  om,  at  både  lykke  og  ulykke  i  høj  grad  skyldes  os  selv. 

Som  profeten  Joseph  Smith  (1805-1844)  har  sagt:  »Lykke  er  formålet  og 
hensigten  med  vort  liv  og  vil  blive  det  endelige  resultat,  dersom  vi  vandrer  ad 
den  vej,  der  fører  dertil,  og  denne  vej  eller  sti  er  dyd,  oprigtighed,  trofasthed, 
hellighed  og  efterlevelse  af  alle  Guds  bud  og  befalinger«  {Profeten  Joseph 
Smiths  lærdomme,  1954,  s.  306-307). 

Jo  mere  trofast  vi  holder  Guds  bud,  desto  lykkeligere  er  vi  som  regel. 

Skønt  »mennesket  er  til  for  at  kunne  nyde  glæde«  (2  Nephi  2:25),  så 

betyder  det  ikke,  at  vores  liv  udelukkende  vil  være  fyldt  med  glæde,  for  »det 

er  nødvendigt,  at  der  er  en  modsætning  i  alle  ting«  (2  Nephi  2:11).  Lykken 

gives  os  ikke  bare  i  en  æske,  som  vi  kan  lukke  op  og  så  ellers  forsyne  os.  Ingen 

Verdens  Frelser  lærte 
os  at  søge  den  indre 
fred,  der  stammer  fra 
den  medfødte  glæde  i 
vore  sjæle.  Han 
sagde:  »...  min  fred 
giver  jeg  jer;  jeg  giver 
ikke,  som  verden 
giver.  Jeres  hjerte  må 
ikke  forfærdes  og 
ikke  være  modløst.« 


^■■?a 


er  lykkelig  24  timer  i  døgnet,  syv  dage  om  ugen.  I  stedet 
for  at  tænke  i  dage  burde  vi  måske  nyde  lykken  i  små 
bider  og  lære  lykkens  elementer  at  kende,  så  vi  kan  skatte 
dem,  så  længe  de  varer. 

Fornøjelser  forveksles  ofte  med  lykke,  men  er  på  ingen 
måde  synonym  med  det.  Digteren  Robert  Burns 
(1759-1796)  skrev  en  fremragende  definition  på 
fornøjelse  med  disse  linjer: 


Men  fornøjelser  er  som  mælkebøttefrø, 
De  spredes  vidt  for  måske  blot  at  dø, 
Eller  som  sne,  der  falder  i  den  lille  bæk, 
Et  øjeblik  hvid,  så  smelter  den  væk. 
Eller  som  nordlysets  skær, 
Hvis  bølger  aldrig  standser  her, 
Eller  som  regnbuens  bue, 
Der  svinder  bort  for  solens  lue. 
(»Tam   o'Shanter«    i   The   Complete 

Poetical  Works  of  Robert  Bums,  1897,  s. 

91,  strofe  59-66). 


Th 


kun  en  kort  stund.  Som  ældste  David  O.  McKay 
(1873-1970)  sagde,  da  han  var  medlem  af  De  Tolv 
Apostles  Kvorum:  »Ja,  I  vil  måske  nok  opnå  en  forbigående 
glæde,  men  I  finder  ikke  glæde,  I  finder  ikke  lykke.  Lykke 
findes  kun  langs  den  slidte,  snævre,  men  lige  sti,  der  fører 
til  evigt  liv«  (Conference  Report,  oktober  1919,  s.  180). 

Dagligt  fristes  vi  til  at  søge  verdslige  fornøjelser,  som 
kan  føre  os  bort  fra  vejen  til  lykken.  Men  vejen  til  sand 
og  varig  lykke  er,  for  nu  at  gentage  profeten  Joseph 
Smiths  ord,  »dyd,  oprigtighed,  trofasthed,  hellighed 
og  efterlevelse  af  alle  Guds  bud  og  befalinger« 
(Lærdomme,  s.  306-307).  Ralph  Waldo 
Emerson  (1803-1882)  har  sagt: 

I  modsætning  til  lykke  er  fornøjelse 
det,  der  behager  os  eller  giver  os 
tilfredsstillelse.  Som  regel  varer  det 

I  en  tid,  hvor  vi  er  både  besat  og 
optaget  af  at  besidde  og  opnå 
materielle  goder,  synes  Moses'  råd 
mere  nødvendigt  end  nogensinde 
før:  »Du  må  ikke  begære  din 
næstes  hustru,  hans  træl  eller  træl- 
kvinde, hans  okse  ...  eller  noget 
som  helst  af  din  næstes  ejendom.« 

»Retskaffenhed  er  en  evigtvarende  sejr,  der  ikke  hyldes  af 
glædesråb,  men  af  fred,  som  er  varig  eller  evig  glæde« 
(»Character«,  Essays:  Second  Series,  1844). 

Der  er  selvfølgelig  stor  forskel  på  at  føle  en  kort  glæde 
og  så  på  at  være  lykkelig  hele  livet,  mellem  at  have  en 
sjov  stund  og  at  leve  et  godt  liv.  De  fleste  amerikanere 
hævder  at  søgen  efter  lykke  er  deres  ukrænkelige  ret,  som 
fædrene  til  USA's  forfatning  har 
skrevet.  Men  tanken  opstod  dog  ikke 
med  dem,  idet  tidlige  filosofer  som 
Aristoteles,  Platon,  Sokrates,  Locke, 
Aquinas  og  Mill  mente,  at  søgen 
efter  lykke  er  menneskets  mest 
grundlæggende  stræben. 

I  Tolstojs  bog  Krig  og  fred  lod  den 
russiske  forfatter  sin  figur  Pierre 
Bezukhov  erfare,  »at  mennesket  er 
skabt  til  lykke,  at  lykken  er  i  ham,  i 
tilfredsstillelsen  af  de  enkleste 
menneskelige  behov,  og  at  al  ulykke 
ikke  opstar  af  afsavn,  men  af  over- 
flod«.  Ofte  stræber  vi  efter  overflod. 
Vi  er  ikke  tilfredse  med  det,  vi  har,  og 
tror,  at  lykken  kommer  af  at  have 
mere  eller  få  mere  eller  være  mere.  Vi 
søger  efter  lykke,  men  i  vores  søgen  går  vi  i  den  gale 
retning. 

Der  fortælles  en  historie  om  en  vis  Ali  Hafed,  en 
velhavende  mand  i  det  gamle  Persien,  der  ejede  megen 
jord  og  havde  mange  frugtbare  marker,  frugthaver  og 
haver  og  som  tjente  på  at  låne  penge  ud.  Han  havde  en 
dejlig  familie,  og  til  at  begynde  med  var  han  tilfreds,  fordi 
han  var  velhavende,  og  velhavende,  fordi  han  var 
tilfreds. 

En  gammel  præst  besøgte  Ali  Hafed  og  fortalte  ham, 
at  hvis  han  ejede  en  diamant  på  størrelse  med  en 
tommelfinger,  vil  han  kunne  købe  adskillige  gårde,  som 
den  han  havde.  Ali  Hafed  sagde:  »Kan  du  fortælle  mig, 
hvor  jeg  kan  finde  diamanter?« 


Men  hvor  ofte  søger  vi  ikke  efter 

lykken  et  andet  sted  i  tid  og  rum, 

i  stedet  for  nu,  i  vores  eget  hjem 

sammen  med  vores  egen 

familie  og  vore  venner? 


Præsten  sagde:  »Hvis  du  finder  en  flod,  der  løber 
gennem  hvidt  sand  mellem  høje  bjerge,  så  vil  du  altid 
finde  diamanter  i  det  hvide  sand.« 

Ali  Hafed  sagde:  »Jeg  vil  drage  af  sted.« 
Så  han  solgte  sin  gård,  indkasserede  de  udlånte  penge 
og  overlod  sin  familie  i  en  nabos  varetægt,  mens  han  drog 
ud  for  at  lede  efter  diamanter.  Hans  rejse  førte  ham 

gennem  mange  lande  i  Asien  og 
Europa.  Efter  mange  år  søgen  var  alle 
pengene  brugt,  og  han  døde  som  et 
fattigt  vrag. 

I  mellemtiden  førte  den  mand,  der 
havde  købt  Ali  Hafeds  gård,  en  dag 
sin  kamel  ud  i  haven,  så  den  kunne 
drikke,  og  da  dyret  stak  sin  snude 
ned  i  de  lave  vande,  fik  gårdejeren 
øje  på  et  mystisk  glimt  i  bækkens 
hvide  sand.  Han  strakte  hånden  ned 
og  fik  fat  i  en  sort  sten,  som  skinnede 
med  en  sær  glød.  Ikke  længe  efter 
kom  den  gamle  præst  forbi  for  at 
besøge  Ali  Hafeds  efterfølger,  og  han 
så,  at  den  sorte  sten  var  en  diamant. 
Da  de  løb  ud  i  haven  og  gravede  i  det 
hvide  sand  med  fingrene,  fandt  de 
mange  flere,  værdifulde  ædelstene.  Ifølge  historien  var 
det  sådan,  at  man  fandt  Golcondas  diamantminer,  der 
var  oldtidens  mest  værdifulde  diamantminer. 

Hvis  Ali  Hafed  var  blevet  hjemme  og  havde  gravet  i 
sin  egen  kælder  eller  hvor  som  helst  i  sine  egne  marker,  i 
stedet  for  at  rejse  rundt  i  fremmede  lande,  hvor  han 
sultede  og  mistede  alt,  ville  han  havde  fundet  »rene 
diamantmarker«  (genfortalt  fra  Russell  H.  Conwell,  Acres 
ofDiamonds,  1960,  s.  10-14). 

Vi  har  ondt  af  Ali  Hafed,  når  vi  ser  for  os,  hvordan 
han  vandrer  hjemløs  og  venneløs  længere  og  længere 
væk  fra  den  lykke,  som  han  troede,  han  ville  finde  ved  at 
grave  efter  diamanter  i  fjerne  lande.  Men  hvor  ofte  søger 
vi  ikke  efter  lykken  et  andet  sted  i  tid  og  rum,  i  stedet  for 

nu,  i  vores  eget  hjem  sammen  med  vores  egen  familie  og 


vore  venner: 


? 


Verdens  Frelser  lærte  os  at  søge  den  indre  fred,  der 
stammer  fra  den  medfødte  glæde  i  vore  sjæle.  Han  sagde: 
»...  min  fred  giver  jeg  jer;  jeg  giver  ikke,  som  verden 
giver.  Jeres  hjerte  må  ikke  forfærdes  og  ikke  være 
modløst«  Qob.  14:27). 

For  mange  år  siden,  mens  vi  boede  i  Sao  Paulo  i 
Brasilien,  blev  der  opført  et  nyt  hus  ved  siden  af  vores. 
Arbejderne  fik  kun  nogle  få  ører  i  timen  og  knoklede  fra 
seks  om  morgenen  til  seks  om  aftenen.  Alligevel  fløjtede 
og  sang  de  dagen  lang.  Nogle  gange  var  det  lidt  mere,  end 
vi  kunne  klare!  Men  jeg  nænnede  aldrig  at  sige,  at  de 
skulle  dæmpe  sig. 

For  nogle  år  siden  interviewede  jeg  en  forholdsvis  ung 
mand,  der  netop  var  blevet  kaldet  som  missionspræsident. 

Han  havde  skabt  sig  en  fremgangsrig  karriere  som  børs- 
mægler. Eftersom  han  havde  små  børn,  var  jeg  bekymret 
for,  hvordan  han  ville  forsørge  dem,  når  han  vendte  hjem 
fra  missionsmarken.  Han  gjorde  det  klart,  at  han  ikke  var 
interesseret  i  at  tjene  store  penge.  Han  fortalte,  at  han 
havde  arbejdet  for  de  meget  rige.  I  hans  øjne  virkede  de 
ikke  lykkelige  eller  tilfredse,  og  de  syntes  hele  tiden 
optaget  af  at  tjene  mere. 

Den  indre  fred,  som  Frelseren  talte  om,  synes  flygtig, 
når  vi  er  optaget  af  det,  vi  har,  eller  det,  som  vi  ville 
ønske,  at  vi  havde.  I  en  tid,  hvor  vi  er  både  besat  og 
optaget  af  at  besidde  og  opnå  materielle  goder,  synes 
Moses'  råd  mere  nødvendigt  end  nogensinde  før:  »Du  må 
ikke  begære  din  næstes  hustru,  hans  træl  eller  træl- 
kvinde, hans  okse  . . .  eller  noget  som  helst  af  din  næstes 
ejendom«  (2  Mos  20:17). 

For  nogle  år  siden  fødte  en  ung  mor  et  særligt  barn. 
Dette  barn  blev  født  uden  øjne.  Det  var  helt  normalt  i 
alle  andre  henseender,  bortset  fra  at  der  hverken  var  øjne 
eller  øjenhuler  over  næsen.  Moderen  kunne  bittert  have 
sagt:    »Hvorfor   skulle   det  ske   for  mit  barn?«   eller 

Herren  mindede  os  om:  »Endvidere 

ønsker  jeg,  at  I  vil  tænke  på  deres 

velsignede  og  lykkelige  tilstand, 

der  holder  Guds  bud.  Thi  se,  de 

blev  velsignet  i  alle  ting,  både 

timelige  og  åndelige,  og 

dersom  de  holder  trofast  ud  til 

enden,  bliver  de  modtaget  i 

himlen  for  at  bo  hos  Gud  i 

evigtvarende  salighed.« 


-ntmH^Kit- 


z 
o 


o 

z 


z 
o 


§ 


3 

I 

o 

z 


0 


z 
O 


§ 


u 

<; 

o 


< 

z 
O 


i 


»Hvorfor  skulle  det  overgå  mig?«  I  stedet  sagde  hun: 
»Herren  må  virkelig  elske  os  og  have  tillid  til  os.  Vi  må 
virkelig  være  begunstiget,  siden  vi  har  fået  dette  barn. 
Det  at  Herren  valgte  vores  hjem  til  dette  barn,  der  får 
brug  for  megen  kærlighed  og  omsorg,  gør  mig  ydmyg  og 
fylder  mig  med  fortrøstning.  Vi  er  taknemlige  for  dette 
særlige  barn  og  de  velsignelser,  som  det  vil  bringe  til  vores 
hjem.« 

I  historien  Den  lille  prins  var  ræven 
klogere,  end  den  selv  vidste,  da  den 
sagde:  »Dette  er  min  hemmelighed, 
en  enkel  hemmelighed:  Det  er  kun 
med  hjertet,  at  man  rigtigt  kan  se,  for 
det,  der  er  vigtigt,  er  usynligt  for 
øjet«  (Antoine  de  Saint-Exupéry, 
Den  lille  prins).  Vejen  til  lykken  ligger 
inden  for  hjertets  domæne.  En  sådan 
rejse  foretages  på  de  trin,  der  hedder 
uselviskhed,  visdom,  tilfredshed  og 
tro.  Fremgangens  og  udviklingens 
fjender  er  blandt  andet  manglende 
selvtillid,  ringe  selvværd,  selvynk, 
bitterhed  og  fortvivlelse.  Ved  at 
sætte  tro  og  ydmyghed  i  stedet  for 
disse  fjender,  kan  vi  hurtigt  bevæge  os  frem  i  vores  søgen 
efter  lykke. 

Lykken  har  sin  pris,  som  præsident  Spencer  W. 
Kimball  (1895-1985)  sagde:  »>Hvad  er  prisen  for  lykke? < 
En  og  anden  bliver  måske  overrasket  over  svarets 
enkelthed.  Lykkens  skatkammer  er  uaflåst  for  dem,  som 
vil  efterleve  Jesu  Kristi  evangelium  i  dets  renhed  og 
enkelthed.  Som  en  sømand  uden  stjerner,  som  en 
rejsende  uden  kompas  er  det  menneske,  som  går  gennem 
livet  uden  en  plan.  Sikkerheden  for  den  højeste  lykke, 
visheden  om  et  lykkeligt  liv  her  og  ophøjelse  og  evigt  liv 
herefter,  kommer  til  dem,  som  planlægger  at  leve  deres 
liv  i  fuldstændig  harmoni  med  Jesu  Kristi  evangelium  - 
og  derefter  konsekvent  følger  den  kurs,  de  har  afstukket« 
(T%iv eisens  mirakel,  1975,  s.  231). 


Vi  har  nogle  ydre  kilder  til  lykke, 

som  blandt  andet  omfatter  vore 

kære  og  venner,  hvis  smil  og 

venlighed  betyder  så  meget  for  os 


Selvisk  stolthed  og  lykke  følges  ikke  ad.  Nephis  bror 
Jakob  fortalte  os,  at  vi  skal  bøje  os  »i  dyb  ydmyghed  . . . 
Men  det,  der  hører  til  de  vise  og  de  kloge,  skal  han  skjule 
for  dem  for  evigt,  ja,  den  salighed,  der  er  beredt  for  de 
hellige«  (2  Nephi  9:42-43). 

Gennem  kong  Benjamin  sagde  Herren  til  os: 
»Endvidere  ønsker  jeg,  at  I  vil  tænke  på  deres  velsignede 

og  lykkelige  tilstand,  der  holder  Guds 
bud.  Thi  se,  de  blev  velsignet  i  alle 
ting,  både  timelige  og  åndelige,  og 
dersom  de  holder  trofast  ud  til 
enden,  bliver  de  modtaget  i  himlen 
for  at  bo  hos  Gud  i  evigtvarende 
salighed«  (Mosiah  2:41). 

I  disse  dage  tales  der  meget  om,  at 
forbrugerne  har  ret  til  at  nyde 
produkter,  som  er  »gratis,  perfekte  og 
til  rådighed  nu«  -  det  vil  sige  billige, 
fejlfri  og  umiddelbart  tilgængelige. 
Problemet  er,  at  alt  for  mange  af  os  vil 
nyde  lykke,  snarere  end  at  skabe  den. 
Shakespeare  udtrykker  en  rosværdig 
filosofi  i  Som  det  behager:  »Jeg  er  en 
sand  arbejder:  Jeg  tjener  til  føden  og 
til  klæder;  jeg  nærer  ikke  had  til  noget  menneske, 
misunder  ikke  nogen  hans  glæde,  men  glæder  mig  ved 
andres  glæde«  (tredje  akt,  scene  to).  At  tjene  til  føden  gør 
os  uafhængige,  men  at  give  en  smule  hjælp  til  vores  næste, 
giver  os  meget  mere.  Hvis  man  for  eksempel  forsyner  et 
atomkraftværk  med  energi,  der  svarer  til  tre  vognlæs 
brændsel,  så  leverer  det  energi,  der  svarer  til  fire  eller 
måske  fem  vognlæs  brændsel.  Lykken  er  som  atomkraft- 
værket, der  øges  og  fordobles,  når  vi  deler  den  med  andre. 
Jeg  er  klar  over,  at  mange  af  os  ikke  er  velhavende.  En 
fattig  mand  har  sagt:  »Jeg  ved,  at  penge  ikke  er  alt.  De 
er  for  eksempel  ikke  mine.«  Og  en  anden  har  bemærket: 
»Selv  bøger  om,  hvordan  man  bliver  lykkelig  uden 
penge,  koster  mere,  end  jeg  har  råd  til.«  (Begge  citater 
stammer  fra  Sam  Levenson,  You  Dont  Have  to  Be  in 

Who's  Who  to  Knovo  What's  What,  1979,  s.  185).  Men 
forholdet  mellem  penge  og  lykke  er  i  bedste  fald  tvivl- 
somt. En  ukendt  forfatter  har  sagt:  »Penge  er  en 
genstand,  der  kan  bruges  som  et  universelt  pas,  som 
åbner  alle  porte,  undtagen  himlens,  og  et  middel,  der 
kan  skaffe  alt,  undtagen  lykke.«  Henrik  Ibsen 
(1828-1906)  påpegede:  »Penge  kan  nok  købe  skæret  af 
mange  ting,  men  aldrig  selve  kernen.  De  kan  købe  mad, 
men  ikke  appetit;  medicin,  men  ikke  sundhed; 
bekendtskaber,  men  ikke  venner;  tjenere,  men  ikke 
trofasthed;  glade  dage,  men  ikke  fred  eller  lykke.« 
En  ukendt  digter  har  skrevet: 

Fremgang  er  at  prise  andre, 
ros  dem  for  den  vej,  de  vandre. 
At  gøre  det  bedste,  man  kan 
i  hver  opgave  og  hver  plan. 

Det  er  tavshed,  når  ord  ville  såre, 
venlighed  skønt  næstens  ord  er  hårde. 
Vend  døve  ører  til  onde  rygter 
og  altid  at  trøste  den,  der  frygter. 

Det  er  troskab,  når  pligten  kalder 
og  mod  den  dag,  hvor  drømmen  falder. 
Det  er  tålmod,  når  vejen  er  lang. 
Det  findes  kun  i  latter  og  sang. 


venlighed  betyder  så  meget  for  os.  Vores  liv  er  knyttet 
sammen  af  fælles  interesser  og  medfølelse  for  myriader 
af  andre,  som  vi  ikke  personligt  kender,  både  i  og  uden 
for  Kirken. 

Nogle  af  os  er  måske  veget  fra  vejen  til  fred  og  lykke 
ved  vores  overtrædelser.  Af  hele  mit  hjerte  opfordrer  jeg 
jer  til  at  begynde  at  få  bragt  jeres  problemer  i  orden,  så  I 
igen  kan  nyde  en  stille  og  fredfyldt  samvittighed.  Når 
vi  virkeligt  omvender  os  fra  vore  synder,  har  Herren 
lovet:  »  ...  jeg,  Herren,  kommer  dem  ikke  mere  i  hu« 
(L&P  58:42). 

Må  jeg  foreslå  endnu  et  redskab  til  vores  fortsatte 
søgen  efter  at  leve  lykkeligt  hver  time,  hver  dag,  hver 
måned  og  hvert  år  af  vores  liv.  Den  gyldne  vej  til  lykke 
ligger  i  uselvisk  at  vise  kærlighed  -  den  form  for 
kærlighed,  som  rummer  bekymring,  interesse  og  omsorg 
for  alle  levende  sjæle.  Kærlighed  er  den  direkte  vej  til 
den  lykke,  som  beriger  og  velsigner  os  og  andre.  Det 
betyder,  at  man  må  vise  kærlighed  selv  til  sine  fjender, 
»bed [er]  for  dem,  der  forfølger  jer«  (Matt  5:44).  Når  I 
gør  det,  efterlever  I  det  større  bud  om  at  elske  Gud  selv 
og  nyde  hans  kærlighed.  I  vil  svæve  over  de  onde  vinde, 
over  det  tarvelige,  det  selvfornedrende  og  det  bitre.  I 
har  det  løfte,  at  så  »skal  jeres  hele  legeme  blive  opfyldt 
med  lys,  og  der  skal  intet  mørke  være  i  jer,  og  det 
legeme,  der  er  fyldt  med  lys,  fatter  alle  ting«  (L&P 
88:67).  □ 


z 
O 


Det  er  stille  bøn  til  Himlens  sæde 
udtrykkes  både  i  sorg  eller  glæde. 
Det  er  hele  livet,  intet  mindre, 
der  flot  får  succesen  til  at  tindre. 

For  at  opsummere  vil  jeg  sige,  at  vores  søgen  efter 
lykke  er  afhængig  af  den  grad  af  retskaffenhed,  som  vi 
opnår,  den  grad  af  uselviskhed,  som  vi  opøver,  mængden 
og  kvaliteten  af  den  tjeneste,  som  vi  yder,  og  den  indre 
fred,  som  vi  nyder.  Vi  har  også  ydre  kilder  til  lykke,  som 
blandt  andet  omfatter  vore  kære  og  venner,  hvis  smil  og 

L  I  A 


FORSLAG  TIL  SAMTALEEMNER  FOR  HJEMMELÆRERNE 

1.  Skønt  vi  er  til  for  at  »kunne  nyde  glæde«  (2  Nephi 
2:25),  så  betyder  det  ikke,  at  vores  liv  altid  er  fyldt  med 
glæde,  for  der  er  »modsætning  i  alle  ting«  (2  Nephi  2:1 1) . 

2.  Vi  må  lære  at  finde  lykken  i  små  bidder  og  værd- 
sætte den. 

3.  Frelseren  lærte  os,  at  vi  skal  søge  den  indre  fred, 
som  stammer  fra  den  medfødte  glæde  i  vore  sjæle. 

4.  Lykkens  skatkammer  er  uaflåst  for  dem,  som  vil 
efterleve  Jesu  Kristi  evangelium  i  dets  renhed  og 
enkelthed. 

Betragt  sabbatten  som  et 


der  oplyser  hele  resten  af  ugen. 

Husk,  »sabbatten  blev  til  for  menneskets  skyld,  ikke  mennesket  for  sabbattens  skyld«  (Mark  2:27). 

(Se  også  2  Mos  20:8-11;  Es  58:13-14;  L&P  59:9-13). 

Herover:  /  Vidner  forudsiger  en  profet  fra  den  nye  verden 
Frelserens  fødsel. 


På  to  eller  tre  vidners  udsagn  skal  enhver  sag  afgøres,«  har 
Herren  og  hans  profeter  sagt  til  alle  tider  (2  Kor  13:1). 
Således  står  Bibelen  som  en  optegnelse  over  Jesu  Kristi 
virke  i  det  hellige  land,  og  Mormons  Bog  som  en  optegnelse  over 
hans  virke  i  oldtidens  Amerika  -  begge  vidner  om  vor  Herre  Jesu 
Kristi  guddommelighed. 

Kirken  har  produceret  en  70  mm  film,  der  sætter  fokus  på  disse 
to  skriftlige  vidner.  Den  hedder  Vidner  om  én  fold  og  én  hyrde. 
Filmen  fremfører  det  budskab,  at  Jesus  er  vores  Frelser  og  hjørne- 
stenen i  vores  teologi. 

I  filmen  skildres  Kristi  jordiske  virke,  mens  fiktive  figurer,  der 
lever  i  Amerika  på  Kristi  tid,  grubler  over  begivenheder  fra  hans 


IDNER 

OM  ÉN  FOLD  OG  ÉN  HYRDE 


f  Vidner  ser  den  fiktive  Helam  som  dreng  (i  midten)  den  stjerne, 
der  varsler  Kristi  fødsel,  og  lytter,  mens  en  profet  belærer  ham  og 
andre  om  Frelseren. 

liv.  Skønt  personerne  fra  den  nye  verden  er  opdigtede,  så  fanger 
de  kernen  i  det  vidnesbyrd,  som  bæres  af  de  folk,  som  beskrives 
i  Mormons  Bog. 

De  veje  til  Kristus,  som  de  fiktive  personer  fra  den  nye 
verden  følger,  repræsenterer  vores  egen  eller  vore  fami- 
liers rejse.  Nogle  af  os  er  som  den  fiktive  Helam,  der 
end  ikke  i  den  værste  modgang  mister  troen  på 
Kristus.  Andre  er  som  Helams  søn  Jakob,  der 
svigter  sin  tro  for  denne  verdens  gods,  men 
finder  tilbage  til  den  efter  en  længere  sjæle- 
kamp. Atter  andre  er  som  Leneah,  der, 
skønt  hun  var  opdraget  uden  tro  på 
Frelseren,    hører   Herrens   profet   og 
kommer  til  tro. 

Gennem  skildringen  af  Frelserens 
virke  og  de  fiktive  personers  liv, 
erfarer  vi,  at  det  er  ved  vores 
egen  lydighed  mod  Herren,  at 
vi  lærer  at  værdsætte  Kristi 
lidelser  for  os  og  stole  på  hans 
forsoning.  Vore  sjæle  glæder 
sig  over,  at  han  er  verdens 
Frelser,  og  at  ved  ham  kan  alle 
mennesker  blive  frelst. 

»Da  Jesus  gik  langs  Galilæas  Se,  så  han 

to  brødre  ...  Han  sagde  til  dem:  >Kom 

og  følg  mig,  så  vil  jeg  gøre  jer  til 

menneskefiskere<«  (Matt  4:18-19). 


»I  de  dage  skete  det,  at  Jesus  kom  fra  Nazaret  i  Galilæa 

og  blev  døbt  af  Johannes  i  Jordan.  Straks  da  han  steg 

op  af  vandet,  så  han  himlene  flænges  og  Ånden  dale 

ned  over  sig  som  en  due«  (Mark  1 :9-1 0). 

Herover:  /  Vidner  lytter  den  fiktive  Helam  (siddende),  mens  hans 
søn  Jakob  udspørger  ham  om  profetierne  om  Frelserens  komme. 

Yderst  til  højre:  »Man  rakte  [Jesus  i  synagogen  i  Nazaret] 
profeten  Esajas'  bog  ...  Da  begyndte  han  at  tale  til  dem  og 
sagde:  >l  dag  er  det  skriftord,  som  lød  i  jeres  ører,  gået  i 
opfyldelse<«  (Luk  4:17,  21;  se  også  Es  61:1-3). 

Herunder:  »Da  Jesus  nærmede  sig  Jeriko,  sad  der  en  blind  mand 
...  [han]  råbte:  >Jesus  ...  forbarm  dig  over  mig< ...  Og  Jesus  sagde 
til  ham:  >Bliv  seende,  din  tro  har  frelst  dig<«  (Luk  18:35,  38-39,  42). 

»Og  de  bar  nogle  små  børn  til  Jesus  ...  Og  han 

tog  dem  i  favn  og  lagde  hænderne  på  dem  og 

velsignede  dem«  (Mark  10:13,  16). 


Herover  til  højre:  »Da  kom  der  en  spedalsk  hen  til  Jesus  ... 

og  sagde:  >Hvis  du  vil,  kan  du  gøre  mig  ren. <  Jesus  ynkedes 

over  ham  ...  og  sagde:  >Jeg  vil,  bliv  ren!<«  (Mark  1:40-41). 

Da  »Maria  stod  udenfor  ved  graven 
og  græd«,  viste  Jesus  sig  og  »sagde 
til  hende:  >Maria<«  (Joh  20:1 1,  16). 

Herover:  /  Vidner  mindes  seerne  om  Kristi  sande  helbredende 
kraft  (se  3  Nephi  17:6-10),  da  de  ser  Jesus  velsigne  den  fiktive 
Helam. 

Herunder:  Jesus  ordinerede  12  mænd  til  at  lede  sit  folk  i 
Amerika,  og  derefter  sagde  han  til  sine  tilhængere:  »Salige  er  I, 
om  I  giver  agt  på  disse  tolvs  ord,  som  jeg  har  udvalgt  af  jer  til 
at  virke  blandt  jer  og  være  jeres  tjenere;  og  dem  har  jeg  givet 
fuldmagt  til  at  døbe  jer  med  vand«  (3  Nephi  12:1). 


»Og  mængden  trådte  frem  ...  og  følte  arrene 
efter  naglerne  i  hans  hænder  ...  og  bar  vidnes- 
byrd derom,  at  det  var  ham,  om  hvem  profeterne 
havde  skrevet,  at  han  skulle  komme«  (3  Nephi  11:15).  □ 

Unge  sidste  dages 
hellige  aflægger 
vidnesbyrd  om 
Mormons  Bog. 


» 

g  når  I  modtager  disse  ting, 
formaner  jeg  jer  til  at 
adspørge  Gud,  den  evige 
Fader,  i  Kristi  navn,  om  disse  ting  ikke 
er  sande;  og  dersom  I  beder  af  oprig- 
tigt hjerte  og  med  fast  forsæt  samt 
med  tro  på  Kristus,  da  vil  han  åben- 
bare sandheden  deraf  for  jer  gennem 
den  Helligånds  kraft. 

Og  gennem  den  Helligånds  kraft 
kan  I  kende  sandheden  i  alle  ting« 
(Moroni  10:4-5). 

På  de  følgende  sider  aflægger 
unge  fra  hele  verden  vidnesbyrd  om, 
at  de  ord,  som  profeterne  i  Mormons 
Bog  skrev,  virkelig  er  Kristi  ord,  for 
Helligånden  har  vidnet  for  dem,  som 
Moroni  lovede,  at  »disse  ting«  er 
sande. 

Min  mor  og  jeg  blev  døbt 
den  5.  oktober  1997.  Det 
_  var  en  stor  velsignelse  for 
p*'  ™  mig.  Jeg  havde  altid  følt,  at 
der  manglede  noget  vigtigt  i  mit  liv,  og 
jeg  forstod  ikke,  hvad  det  var.  Men  da 
jeg  studerede  Mormons  Bog, 
fornemmede  jeg,  at  bogen  var  sand,  og 
at  Kirken  var  sand.  Denne  følelse  blev 
stærkere  og  stærkere.  Min  tro  voksede 


også.  Jeg  læste  i  Mormons  Bog  hver  dag. 
Da  missionærerne  kom  for  at  besøge 
os,  spurgte  de  min  mor  og  mig,  om  vi 
havde  spurgte  Herren,  om  Mormons 
Bog  var  sand.  Jeg  fortalte  dem,  at  jeg 
ikke  tvivlede  på  Mormons  Bog.  Mine 
følelser  for  bogen  var  stærke,  fra  det 
øjeblik  jeg  begyndte  at  læse. 
Julia  Martinova, 
Obukhovskij  Gren 
Skt.  Petersborg  Søndre  Distrikt  i  Rusland 

Min  kammerat  og  jeg  var 
ved  at  undervise  i  den 
første  lektion,  og  som  det 
/■*  ■  er  skik>  udfordrede  jeg 
vores  undersøgere  til  at  spørge  Gud, 
om  Joseph  Smith  var  profet.  Jeg 
havde  aldrig  forestillet  mig,  at  jeg 
skulle  høre  det  svar,  jeg  hørte,  for  det 
havde  været  en  hård  dag.  De  svarede: 
»Vi  behøver  ikke  at  spørge  Gud,  for 
mens  I  talte,  følte  vi,  at  det  er  sandt.« 
Hvor  herlige  var  ikke  de  ord. 

Jeg  har  hørt  de  samme  ord  flere 
gange  siden.  Hvor  er  det  dejligt  at 
se  mennesker,  som  aflægger  vidnes- 
byrd om  profeten  Joseph  Smith  og 
om  Kirken.  Deres  tro  styrker  mit 
eget  vidnesbyrd  om,  at  dette  er 
Frelserens  Kirke,  at  Joseph  Smith 
var  Guds  profet,  og  at  Mormons  Bog 
er  sand.  Hvor  er  det  vidunderligt  at 
forkynde  dette  budskab  for  andre. 
Ældste  Adriano  Machado  de  Souza, 
Curitibamissionen  i  Brasilien 

Vi  studerede  Mormons 
Bog  i  seminar,  og  jeg 
havde  lært  meget  af  det. 
Jeg  læste  hver  eneste 
aften.  Til  at  begynde  med  læste  jeg 
kun,  fordi  jeg  skulle.  Senere  blev  det 
en  vane,  og  siden  læste  jeg,  fordi  jeg 
havde  lyst  til  det. 

Jeg  lærte  mere  fra  skrifterne  på 
det  tidspunkt  i  mit  liv,  end  jeg 
havde  troet  muligt.  Jeg  var  næsten 
færdig  med  Mormons  Bog,  og  jeg 
vidste,  at  det  store  spørgsmål  snart 
ville  dukke  op:  Er  Mormons  Bog 
sand? 

En  sen  aften  blev  jeg  færdig  med 
at  læse  Mormons  Bog.  Jeg  havde 
læst  den  fra  ende  til  anden.  Jeg 
knælede  ned  ved  siden  af  min  seng 
og  bad  af  oprigtigt  hjerte  med  et 
ønske  om  at  få  et  svar  på  det  ene 
spørgsmål.  Da  jeg  havde  bedt,  sad 
jeg  lidt  og  ventede.  Så  skete  det.  Det 
varme,  fredfyldte  svar  kom.  Jeg 
vidste  med  det  samme,  at  Mormons 
Bog  var  sand.  Jeg  løb  op  for  at 
fortælle  mine  forældre  det.  Jeg  stod 
der  i  døren,  og  jeg  begyndte  at 
græde,  fordi  jeg  i  mit  hjerte  vidste, 
at  Mormons  Bog  var  Guds  sande 
ord.  Det  var  den  lykkeligste  aften  i 
mit  liv.  Jeg  kan  ikke  fornægte 
Mormons  Bogs  sandhed. 
Jennifer  Harrison, 
Wellsville  LWard, 
Wellsville  Stav  i  Utah 

Jeg  er  meget  taknemlig 
for,  at  jeg  er  blevet  døbt 
ind  i  den  sande  Kirke.  Jeg 
glemmer  aldrig  det 
øjeblik,  da  jeg  blev  døbt,  den  12. 
november  1995.  I  dag  hvor  jeg  er 
fuldtidsmissionær,  holder  jeg  endnu 
mere  af  skrifterne.  De  styrker  mig  og 
mit  vidnesbyrd. 

Jeg  er  lykkelig  for  at  hjælpe  fami- 
lier med  at  finde  det  sande  evange- 
lium og  erkende,  at  Jesus  Kristus 
lever,  og  at  Gud  elsker  os  højt.  Jeg  er 
den  eneste  i  min  familie,  som  er 
medlem  af  Kirken,  og  jeg  ser  frem 
til  den  dag,  hvor  jeg  kan  fortælle  min 
familie  om  skrifterne  og  om  mit 
vidnesbyrd.  Jeg  ved,  at  Mormons  Bog, 
Lære  og  Pagter  og  Den  Kostelige  Perle 
vidner  om  Kristus.  Jeg  ved,  at  hvis 
folk  ville  læse  i  skrifterne  hver  dag, 
kan  de  vide,  at  han  er  Frelseren. 
Ældste  Fabio  Pereira  dos  Santos, 
Londrinamissionen  i  Brasilien 


Jeg  troede,  at  jeg  traf 
-  ^1^  missionærerne  ved  et 
rt  i  tilfælde.  Da  jeg  sagde  ja 
m  .iBi  til  at  tade  dem  undervise 
mig  i  den  første  lektion,  var  det  af 
ren  og  skær  nysgerrighed.  Nu  indser 
jeg,  at  Herren  førte  mig  til  dem,  så 
jeg  kunne  forstå  meget,  som  jeg 
aldrig  før  havde  forstået. 

Missionærerne  lærte  mig  at 
bede.  Jeg  havde  aldrig  bedt  før, 
men  jeg  besluttede  at  bede  af  hele 
mit  hjerte.   Da  jeg  gjorde   det, 

åbenbarede  Herren  sandheden  for 
mig.  Jeg  ved,  at  Jesus  er  Kristus, 
Guds  Søn  og  vores  Forløser.  Jeg  ved, 
at  Joseph  Smith  er  den  profet,  som 
Jesus  Kristus  genoprettede  sin  Kirke 
igennem  -  den  eneste  sande  Kirke  på 
jorden.  Jeg  ved,  at  Mormons  Bog  er 
Guds  ord. 

Siden  jeg  blev  medlem  af  Kirken, 
har  min  familie  og  jeg  modtaget 
mange  velsignelser.  Mit  hjerte  er 
fuld  af  kærlighed  og  tro.  Min  tro 
bliver    endnu    stærkere,    når    jeg 


overværer  søndagens  møder  og  føler 
Helligånden. 

Jeg  vil  gerne  dele  de  store  gaver, 
som  min  himmelske  Fader  har  givet 
mig  med  andre,  for  det  er  gaver,  der 
fylder  mit  liv  med  glæde. 
Tatiana  Silaeva, 
Engels  Gren, 
Saratov  Distrikt  i  Rusland 

Jeg  stoler  på   Gud.  Jeg 
t  ?-  ^     ved,  at  han  lever  og  hører 


mine  bønner.  For  at 
kende  disse  sandheder 
gransker  jeg  Jesu  Kristi  evangeliums 
principper. 

Efter  at  jeg  var  blevet  døbt, 
mærkede  jeg  den  ondes  brændende 
pile  forvirre  mig  og  få  mig  til  at  vente 
med  at  melde  mig  til  seminar.  Nogle 
få  dage  senere  begyndte  jeg  at  læse  i 
Mormons  Bog  med  en  bøn  til  min 
himmelske  Fader.  Jeg  følte  et  dejligt 
svar  i  mit  hjerte,  som  motiverede  mig 
til  at  deltage  i  seminar  og  anvende 
det,  jeg  lærte  i  klassen. 

Nu  forstår  jeg,  at  da  jeg  blev  døbt 
ind  i  Kirken,  opnåede  jeg  mange 
velsignelser.  Jeg  er  meget  glad  for,  at 
have  mit  vidnesbyrd  som  en  vedva- 
rende kilde  til  styrke  hver  eneste  dag 
af  mit  liv. 

Maria  Marcela  Vargas  Del  Aguila, 
Santa  Anita  Ward, 
Santa  Anita  Stav  i  Lima  i  Peru  □ 

Lille  liahona 

TIL  BØRNENE  I  JESU  KRISTI  KIRKE  AF  SIDSTE  DAGES  HELLIGE   -  OKTOBER  2000 


Mormons  Bog-spil 


i 


Hvis  du  vil  spille  dette  spil  med 
historier  fra  skriften,  skal  du  tage 
disse  to  sider  ud  afbladet.  Lim  billedkor- 
tene på  karton,  klip  dem  ud  og  læg  dem  i 
en  lille,  solid  pose.  Lad  den  første  spiller 
trække  et  kort  fra  posen  og  fortælle, 
hvilken  historie  fra  Mormons  Bog  kortet 
minder  vedkommende  om.  Der  er  ikke 
nogen  forkerte  svar,  men  spilleren  skal 
forklare,  hvorfor  kortet  minder  ham  eller  hende  om  den 
pågældende  historie.  For  eksempel  kan  kortet  »lærer« 


Corliss 

minde  dig  om  Alma  den  Yngre,  Ammon 
eller  Amulek  som  missionærer;  Nephi, 
der  underviser  sine  brødre;  eller  en  helt 
anden  historie.  Bliv  ved  med  at  spille, 
indtil  I  har  fortalt  en  historie  for  hvert 
kort.  I  kan  udvide  spillet  ved  også  at 
bruge  kortene  til  Det  Gamle  Testamente  - 
spillet  (se  Lille  Liahona,  oktober  1998, 
s.  13)  og  Det  Nye  Testamente -spillet 
(se  Lille  Liahona,  oktober  1999,  s.  12-13),  og  spil  så 
spillet  med  både  historier  fra  Bibelen  og  Mormons  Bog. 


Clayton 

MARK  ROBISON 

Jeg  blev  så  glad,  da  mor  fortalte  mig,  at  Søren  kom 
til  middag.  Han  er  min  storebror,  men  han  flyttede 
hjemmefra,  da  han  var  færdig  med  skolen.  Min 
bror  Michael  tog  på  mission,  da  han  var  færdig  med 
skolen,  men  Søren  går  ikke  engang  i  kirke.  Men  han  er 
alle  tiders  storebror,  og  jeg  elsker  ham.  Jeg  kan  især  lide, 
når  han  leger  med  mig.  Da  jeg  var  mindre,  gav  han  mig 
rideture.  Han  løb  rundt  i  hele  haven,  mens  jeg  klam- 
rede mig  til  hans  hals  og  holdt  fast  med  mine  ben.  Han 
prustede  og  stejlede  som  en  rigtig  hest. 

Det  er  jeg  for  stor  til  nu,  men  nu  lærer  han  mig  at 
brydes  i  stedet.  Han  vandt  et  bymesterskabet  i  brydning, 
da  han  gik  i  2. g.  Nogle  gange  spiller  vi  bold,  og  nogle 
gange  sidder  vi  bare  og  snakker.  I  dag  glædede  jeg  mig 
meget  til,  at  han  skulle  komme,  fordi  jeg  ville  have  ham 
til  at  hjælpe  mig  med  at  samle  en  modelbil.  Søren  er 
meget  fingernem,  og  jeg  kan  lide  at  arbejde  sammen 
med  ham. 

Jeg  hjalp  mor  med  at  dække  bord  for  at  få  tiden  til  at 
gå  hurtigere.  Mens  jeg  lagde  knive  og  gafler  på  bordet, 


LILLE      L 


lagde  jeg  mærke  til,  at  der  var  noget  galt.  »Hov,  du  har 
sat  for  mange  tallerkener  på  bordet,«  sagde  jeg. 

»Nej,  lille  skat.  Søren  kommer  i  aften,  og  det  gør 
missionærerne  også.« 

»Missionærerne!«  råbte  jeg  og  hamrede  den  sidste 
gaffel  i  bordet.  »Hvorfor  skal  missionærerne  komme, 
når  Søren  er  her?  Jeg  vil  have  ham  for  mig  selv.  Det  skal 
være  en  særlig  aften.« 

Mor  så  overrasket  på  mig.  »Det  bliver  da  en  særlig 
aften,«  svarede  hun  venligt.  »Missionærerne  er  flinke 
unge  mænd.  Jeg  er  sikker  på,  at  du  vil  synes  om  dem.« 

Det  var  noget,  hun  troede.  Hvordan  skulle  Søren 
kunne  lege  og  hjælpe  mig,  når  missionærerne  var  her? 
Jeg  vidste,  at  han  ville  være  venlig  og  bruge  tiden  på  at 
snakke  med  dem. 

Da  Søren  kom,  var  jeg  helt  oprevet.  Han  kunne 
mærke,  at  jeg  ikke  var  glad,  men  jeg  vidste,  at  jeg  ikke 
kunne  fortælle  ham  hvorfor.  Mor  og  far  ville  blive  skuf- 
fede, hvis  jeg  nogensinde  brokkede  mig  over  missio- 
nærerne til  ham.  Mere  end  noget  andet  håbede  de  jo,  at 

han  ville  vende  tilbage  til  Kirken.  Det  gjorde  jeg  også, 
men  jeg  mente  ikke,  at  det  ville  hjælpe  noget  at  snakke 
med  missionærerne  hele  aftenen. 

Da  missionærerne  kom,  havde  mor  maden  parat,  så 
vi  gik  ind  for  at  spise.  Alle  hyggede  sig.  Mor  havde  ret  - 
missionærerne  var  alle  tiders.  De  lavede  sjov  med 
Søren,  og  de  spillede  begge  overraskede,  da  han  fortalte 
dem,  at  han  havde  været  på  skolens  brydehold.  Søren 
er  ikke  bare  min  storebror,  fordi  han  er  ældre  end  mig, 
men  også  fordi  han  er  stor  -  høj,  stærk  og  stor. 

Alle  lo,  da  vi  var  færdige  med  middagen.  Og  så  skete 
det.  Ældste  Blair  spurgte,  om  de  måtte  give  os  et  kort 
budskab  og  bede  en  bøn,  inden  de  gik  videre  til  deres 
næste  aftale.  Så  er  aftenen  ødelagt  for  mig,  tænkte  jeg 


skuffet.  Nu  kan  Søren  ikke  hjælpe  mig  med  min  modelbil. 
Han  stikker  af,  inden  de  begynder  at  tale  om  religion. 

Jeg  ventede  at  høre  ham  trække  stolen  ud  og 
undskylde,  at  han  ikke  kunne  blive  længere.  Men  der 
skete  ikke  noget.  Langsomt  kiggede  jeg  op,  og  han  sad 
der  stadig  og  kiggede  på  ældste  Blair,  der  bladrede 
gennem  sin  Mormons  Bog.  Da  ældste  Blair  havde 
fundet  det,  han  søgte,  læste  han  et  par  vers.  Og 
bagefter  stillede  han  Søren  nogle  spørgsmål.  Mor  og  far 
så  bekymrede,  men  forhåbningsfulde  ud.  Søren  svarede 
spøgefuldt  på  spørgsmålene.  Han  var  blevet,  fordi  han 
havde  haft  det  sjovt  sammen  med  missionærerne,  og 
nu  blev  han  ved  med  at  spøge,  selvom  ældsterne  var 
alvorlige. 

Pludselig  forstod  ældste  Peterson,  den  lille,  tynde 
missionær,  hvad  det  var,  Søren  var  ude  på.  »Søren,« 
sagde  han  og  så  ham  lige  i  øjnene,  »tror  du  på  Jesus 
Kristus?« 

Alt  syntes  at  ændre  sig.  Søren  så  på  ældste  Peterson, 
og  i  stedet  for  at  spøge  sagde  han  meget  stille:  »Ja.« 

»Hvorfor  laver  du  så  sjov  med  alt  det,  vi  siger?« 
spurgte  ældste  Peterson. 

Jeg  så  på  mor.  Hun  havde  tårer  i  øjnene.  Det  havde 
far  også.  Hvad  var  der  i  vejen  med  dem?  tænkte  jeg.  Var 
de  vrede  på  Søren  eller  på  missionærerne? 

Søren  og  ældste  Peterson  blev  ved  med  at  tale 
sammen.  Ældste  Peterson  stillede  spørgsmål,  og  Søren 
svarede  ærligt  på  dem.  Til  sidst  sagde  ældste  Peterson: 
»Søren,  hvornår  var  du  sidst  i  kirke?«  Søren  trak  på 
skuldrene  og  sendte  far  og  mor  et  spørgende  blik,  men 
de  rystede  bare  på  hovedet.  De  kunne  heller  ikke  huske 
det. 

Jeg  kunne  godt  huske  det  -  ikke  datoen,  men  hvor 
glad  jeg  var  for  at  sidde  ved  siden  af  ham,  stolt  over  at 
være  hans  bror,  glad  for  at  synge  sammen  med  ham, 


selv  om  han  ikke  sang  ret  godt.  Jeg  ville  sige  det  til 
ham,  men  pludselig  fik  jeg  en  klump  i  halsen,  og  jeg  var 
ikke  sikker  på,  at  jeg  kunne  sige  noget. 

»Søren,«  sagde  ældste  Peterson,  »vil  du  gå  i  kirke 
med  os  på  søndag?« 

Søren  så  ned  på  sine  hænder.  Jeg  kunne  ikke  se  hans 
ansigt,  men  vi  kunne  alle  sammen  se,  at  hans  hoved 
langsomt  nikkede.  Klumpen  i  min  hals  blev  større,  og 
nu  havde  jeg  også  tårer  i  øjnene.  Alle  græd,  men  vi 
smilede  alle  sammen. 

Da  jeg  så  på  Søren  og  ældste  Peterson,  så  jeg  ikke  en 
mager  ældste  og  en  stor  brydemester.  Jeg  så  David  og 
Goliat.  David  havde  klaret  ærterne,  fordi  han  havde 
Herrens  Ånd  med  sig.  Det  var  derfor,  vi  alle  græd.  Vi 
kunne  føle  Ånden,  og  det  føltes  dejligt. 

Jeg  elsker  min  storebror  Søren,  men  i  det  øjeblik  ville 
jeg  være  som  ældste  Peterson.  Jeg  ville  have  Herren  ved 
min  side,  og  det  tror  jeg  også,  at  Søren  ville.  Mor  havde 
ret.  Det  havde  været  en  særlig  aften.  Jeg  havde  set 
David  gå  frygtløst  i  kamp  mod  Goliat.  Og  heldigvis 
vandt  de  begge  to!  □ 

ILLUSTRERET  AF  DILLEEN  MARSH 


»Således  skal  jeres  lys  skinne  for  mennesker, 
så  de  ser  jeres  gode  gerninger  og  priser  jeres 
fader,  som  er  i  himlene«  (Matt  5:16). 

11-årige  Mitchell  vandt  en  internati- 
onal kunstkonkurrence  om  at  redde 
regnskoven.  Præmien  var  en  rejse  til 
regnskoven  i  Brasilien  til  ham  og  hans  mor. 
På  rejsen  så  han  mange  spændende 
insekter,  dyr,  planter  og  træer.  Mens  de  var 
der,  klatrede  han  op  i  et  højt  tårn  og  hørte 
sit  eget  ekko,  mens  han  sang  ud  over  de 
høje  træer. 

Da  de  vente  hjem  fra  rejsen,  deltog 
Mitchell  og  hans  mor  i  en  middag  for  konkur- 
rencedeltagerne. En,  som  havde  hørt  Mitchell 
synge  nede  i  regnskoven,  bad  ham  om  at  synge  ved 
middagen.  »Åh  nej,«  sagde  han.  Han  følte  sig  genert 
over  for  så  mange  mennesker. 

Da  folk  under  middagen  hørte,  at  Mitchell  og 
hans  familie  var  medlemmer  af  Jesu  Kristi  Kirke  af 
Sidste  Dages  Hellige,  var  der  en,  som  spurgte: 
»Mormoner  er  da  ikke  kristne,  vel?«  Mitchells  mor 
forsikrede  hurtigt  alle  om,  at  sidste  dages  hellige 
sandelig  er  kristne.  Hun  forklarede,  at  Frelserens  navn 
er  en  del  af  Kirkens  navn. 

Da  Mitchell  hørte  deres  spørgsmål,  ombe- 
stemte han  sig  med  hensyn  til  at  synge. 
Han  rejste  sig  og  sang: 


Min  Frelser  elsker  mig 
det  ved  jeg,  for  jeg  mærker 
den  varme  kærlighed, 
han  sender  til  mig  ned 

Han  ved,  jeg  vil  følge  ham, 
leve  mit  liv  med  ham. 
Min  Frelsers  kærlighed, 
han  gi'r  mig  frit  og  gerne. 
(Børnenes  sangbog,  s.  42) 

Da  Mitchell  havde  sunget,  var  der 
ingen,  som  var  i  tvivl  om,  at  han 
elskede  Frelseren,  eller  at  han  var 
kristen.  Mitchell  havde  ladet  sit  lys 
skinne. 

Selv  mens  du  er  lille,  kan  du  lade 
dit  lys  skinne.  Du  kan  tro  på  Jesus 
Kristus.  Du  kan  bede  til  din  himmelske 
Fader.  Du  kan  fortælle  om  evangeliet  ved  at 
være  en  god  ven.  Du  kan  endda  synge  dit  vidnes- 
byrd, sådan  som  Mitchell  gjorde!  Når  du  lader  dit 
lys  skinne,  holder  du  din  dåbspagt. 

Instruktioner 

Formålet  med  dette  spil  er  at  føre  en  ven  til  lyset. 
Når  I  spiller  det,  opdager  du,  hvordan  du 
på  mange  betydningsfulde  måder 
kan  lade  dit  lys  skinne. 


Klip  langs 

de  stiplede 

linjer 


Lim  disse  to  sider  på  tykt  papir. 
Klip  kortene  ud  og  læg  dem  med  billed- 
siden nedad.  Hver  spiller  lægger  en  brik  (en 
knap  eller  en  lille  sten)  for  sig  selv  og  en  anden  brik 
for  en  »ven«  på  »Start«-feltet.  Spillerne  trækker  kort,  læser 
dem  højt  og  flytter  så  deres  egen  og  deres  venners  brikker  det 
antal  felter,  som  står  på  kortet.  Hvis  en  spiller  lander  på  et  lys,  så 
rykker  han  eller  hun  begge  brikker  et  felt  længere  frem.  Fortsæt 
indtil  alle  spillere  og  deres  venner  har  nået  det  store  lys. 

Forslag  til  fællestid 

l .  Bed  fire  eller  fem  medlemmer  af  wardet  eller  grenen 
om  at  fortælle  om  oplevelser,  som  de  har  haft  med  præste- 
dømmet. Bed  for  eksempel  en  hjemvendt  missionær  om 
at  fortælle  om  sin  mission;  en  præstedømmeleder  om  at 
fortælle  om  at  bære  og  ære  præstedømmet;  en  søster 
om  at  fortælle  om,  hvordan  præstedømmet  velsigner 
hendes  liv;  et  medlem  af  biskoprådet  eller  grenspræsi- 
dentskabet  om  at  fortælle  om  deres  kaldelse;  og  en  præst 
om  at  fortælle  om  at  velsigne  nadveren.  Del  børnene  ind  i 
små  grupper  og  lad  dem  gå  fra  taler  til  taler.  Når  de  alle  er 
samlet  igen,  så  spørg  dem,  hvad  de  har  lært. 
2.  Spørg  børnene  om,  hvad  de  kan  gøre  for  at  være  missionærer. 
Tal  om  at  være  ærlige,  hjælpsomme,  venlig  mod  dem,  der  er  udenfor, 
invitere  venner  med  til  Primary  og  så  videre.  Hver  gang  I  nævner  et 
forslag,  så  lad  børnene  skabe  et  »levende  billede«  ved  at  agere  den 
pågældende  ting.  Lad  dem  synge  sange  eller  salmer,  som  har  med 
hvert  forslag  at  gøre.  Mind  dem  om,  at  vi  hver  især  er  medlem  af 
Kirken  takket  være  en  missionærs  indsats.  Foreslå  dem,  at  de  spørger 
deres  forældre  om,  hvordan  deres  familie  hørte  om  evangeliet.  Slut  af 
med  at  aflægge  dit  vidnesbyrd.  □ 

FRA  VEN  TIL  VEN 


Ældste  M.  Russell  Ballard 


De  Tolv  Apostles  Kvorum 

Fra  et  interview  med  Jan  U.  Pinborough 


Jeg  var  ti  år  gammel,  da  min  beds- 
tefar, ældste  Melvin  J.  Ballard 
(1873-1939),  døde.  Bedstefar 
Ballard  var  apostel,  og  jeg  vidste,  at  han 
var  en  stor  missionær. 

Da  min  bedstemor  ventede  sit  første 
barn,  blev  bedstefar  Ballard  kaldet  på 
mission  i  USA.  Han  blev  sendt  til 
Midtvesten,  og  han  sørgede  for  musikken  til 
de  missionærmøder,  hvor  han,  bror  B.H. 
Roberts  og  bror  George  Pyper  prædikede  evangeliet. 
Da  bror  Roberts  og  bror  Pyper  rejste  tilbage  til  Salt  Lake 
City,  blev  bedstefar  alene  tilbage  i  Illinois.  Han  var 
modløs  og  ensom.  Han  savnede  sin  hustru  og  sin  første- 
fødte søn  -  min  far  -  som  blev  født,  efter  at  han  var 
rejst.  Så  faldt  han  over  salmen  »Jeg  går,  hvor  du  sender 
mig  hen«  (Salmer  og  sange,  nr.  178).  Han  havde  en 
smuk  barytonstemme,  og  han  sang  ofte  den  salme. 

Da  han  blev  medlem  af  De  Tolv  Apostles  Kvorum, 
fik  han  ansvaret  for  Kirkens  Musikkomité.  Da  den 
engelsksprogede  salmebog  blev  revideret  i  1927,  sørgede 
han  for,  at  »Jeg  går,  hvor  du  sender  mig  hen«  blev  taget 
med  i  bogen.  Jeg  synes,  at  den  salme  har  det  største 
missionerende  budskab  af  alle  vore  salmer.  Den  har 
påvirket  mit  liv  på  samme  måde,  som  den  påvirkede 
min  bedstefars.  Mit  ønske  om  at  rejse  derhen,  hvor 
Herren  end  sender  mig,  har  ført  mig  til  næsten  alle 
afkroge  af  kloden.  Som  generalautoritet  har  jeg  besøgt 
Afrika,  Asien,  Europa,  Latinamerika,  USA,  Canada  og 
Rusland.  Forpligtelsen  til  at  være  missionær  har  i 
sandhed  beredt  mig  til  at  vie  mit  liv  til  Herrens  tjeneste. 

Som  dreng  var  jeg  lidt  genert,  men  jeg  havde  et  ønske 
om  at  blive  missionær,  fordi  jeg  vidste,  at  det  var  det, 
min  bedstefar  forventede  af  mig.  Jeg  vidste,  at  det  også 


var,  hvad  min  mor  og  far  forventede  af 
mig.  Da  jeg  var  gammel  nok,  var  jeg  ivrig 
efter  at  tjene. 

Der  har  ikke  været  noget  tidspunkt  i 
mit  liv,  der  har  haft  større  betydning  for 
min  forberedelse  til  mit  nuværende 
virke  som  generalautoritet,  end  min 
mission  havde.  Jeg  tjente  som  missionær  i 
Den  Britiske  Mission  fra  1948  til  1950.  Hele 
England,  Wales,  Skotland  og  Irland  hørte  til 
den  mission.  Kirken  havde  været  igennem  en  svær  tid 
i  Storbritannien  efter  den  anden  verdenskrig,  og  vi 
genåbnede  området  for  forkyndelsen.  Vi  bankede  på 
døre  og  uddelte  pjecer  om  Kirken. 

Som  missionær  kan  man  ikke  være  genert  ret  længe. 
Gadekontakt  var  en  meget  populær  form  for  missione- 
ring. Vi  opstillede  en  talerstol  på  et  markedsplads  eller 
et  torv  og  sang  nogle  salmer,  hvorefter  vi  aflagde  vidnes- 
byrd og  besvarede  spørgsmål. 

På  min  anden  dag  i  England  deltog  jeg  i  mit  første 
gademøde  i  Hyde  Park  i  London.  Seks  missionærer  og 
vores  missionspræsident,  Selvoy  J.  Boyer, 
var  til  stede.  Præsident  Boyer  bad 
to  missionærer  om  at  tale.  Jeg 
var  en  af  dem. 

Da  jeg  gik  op  til  taler- 
stolen, sagde  han  til  mig: 
»Forkynd  evangeliet,  ældste 
Ballard.«  Jeg  valgte  hurtigt 
at  tale  om  princippet  dåb, 
og  da  der  var  gået  et  halvt 
minut,  havde  jeg  sagt  alt, 
hvad  jeg  vidste.  Det  var  en  god 
oplevelse,  for  den  fik  mig  meget 


*%* 


hurtigt  til  at  indse,  hvor  lidt  jeg  vidste.  Jeg  blev  klar 
over,  at  jeg  måtte  studere  meget. 

Mens  jeg  var  på  den  mission,  fik  jeg  en  større  for- 
ståelse af  frelsesplanen.  Jeg  vidste,  at  vi  havde  sand- 
heden og  skrifterne,  så  det  var  ikke  skræmmende  at 
aflægge  vidnesbyrd  ude  på  gaden.  Jeg  begyndte  at  forstå, 
at  vor  himmelske  Fader  er  villig  til  at  give  alt,  hvad  han 
har,  til  sine  trofaste  børn. 

At  udføre  en  mission  er  en  god  måde  at  vise  vores 
kærlighed  til  vor  himmelske  Fader  på.  Jeg  tror,  at 
det  er  vigtigt,  at  drenge  og  piger  sparer  op  til 
deres  mission.  Unge  mennesker,  der  selv  er 
med  til  at  spare  op  til  deres  mission,  bliver 
bedre  missionærer.  Jeg  fortæller  unge  menne- 
sker overalt,  hvor  jeg  kommer,  at  når  de 
tjener  penge,  så  bør  de  betale  10  procent  i 
tiende,  spare  40  procent  op  til  deres  missio- 
nærfond og  bruge  de  sidste  50  procent  til  eget 
forbrug. 

Til  venstre:  Ældste  Ballard  som  missionær  i 
Den  Britiske  Mission.  Herunder:  Ældste 
Hoague,  ældste  Ballard  og  ældste  Young. 
Til  højre:  Ældste  Ballard  prædiker  ved  et 
gademøde. 


Hvis  jeg  kunne  leve  mit  liv  om,  så  ville  jeg  begynde 
at  forberede  mig  til  min  mission  meget  tidligere.  Jeg 
ville  læse  billedbøger  med  historier  fra  skrifterne.  Jeg 
ville  læse  skrifterne  dagligt  med  min  familie.  Jeg  ville 
høre  bedre  efter  i  Primary.  Jeg  ville  bruge  mere  af  min 
tid  som  ung  på  at  lære  at  forstå  genoprettelsens 
budskab.  □ 


HISTORIER  FRA  DET  NYE  TESTAMENTE 


DRENGEN 

JESUS 


Jesus  voksede  op  i  byen  Nazaret.  Han  lærte  meget,  og 
han  »voksede  og  blev  stærk  ...  og  Guds  nåde  var  over 
ham«. 

Luk  2:39-40 


Da  Jesus  var  12  år,  drog  han  med  Josefog  Maria  og  en  stor  skare  mennesker  til  en  højtid  i  Jerusalem.  De  var  der  i 
flere  dage. 

Luk  2:41^3 

Da  Josef  og  Maria  rejste  hjemad,  var  de  ikke  klar  over,  at  Jesus  var  blevet  i  Jerusalem.  De  troede,  at  han  fulgtes  med 
sine  venner  på  turen  tilbage  til  Nazaret. 

Luk  2:43^4 


De  ledte  efter  ham,  men  de  fandt  ham  ikke.  Ingen  vidste,  hvor  han  var,  så  Josef  og  Maria  vendte  tilbage  til 
Jerusalem.  De  ledte  efter  Jesus  i  tre  dage.  De  var  meget  kede  af  det. 

luk  2:44^6 

Til  sidst  fandt  de  ham  i  templet,  hvor  han  talte  med  nogle  lærde.  De  lærde  stillede  ham  spørgsmål,  og  han  besvarede 
dem.  De  lærde  var  overraskede  over,  at  Jesus  kendte  svarene. 

Luk  2:46^7;  Joseph  Smiths  oversættelse,  Luk  2:46 

Maria  fortalte  Jesus,  at  hun  og  Josef  havde  været  bekymret  for  ham.  Jesus  svarede,  at  han  udførte  sin  fars  værk, 

nemlig  Guds  værk.  Det  forstod  Josef  og  Maria  ikke. 

Luk  2:48-50 


Jesus  rejste  hjem  til  Nazaret  sammen  med  Josef  og  Maria,  og  han  var  lydig  mod  dem. 


Luk  2:51 

Jesus  lærte  mere  og  mere  om  sin  himmelske  Faders  værk.  Han  voksede  sig  høj  og  stærk. 

Luk  2:52 


Luk  2:52 


Folk  elskede  ham.  Han  gjorde  det,  som  Gud  ønskede, 
at  han  skulle  gøre. 

Luk  2:52 


Gud  elskede  ham. 


Luk  2:52 

BESØGSLÆRERINDEBUDSKABET 


» 


DERFOR  ÅBENBARES  GUDFRYGTIGHEDENS  KRAFT 


« 


z 

Yi  modtager  uvurderlige  velsig- 
nelser gennem  præstedømmets 
magt.  Fordi  præstedømmet  er 
på  jorden,  kan  Gud  lede  os  gennem 
levende  profeter  og  lokale  kirkele- 
dere. Fordi  præstedømmets  ordi- 
nancer  er  tilgængelige  for  os, 
»åbenbares  gudfrygtighedens  kraft«  i 
vores  liv  (L&P  84:20). 

HVAD  ER  PRÆSTEDØMMET? 

Præstedømmet  er  den  magt,  som 
Gud  har  delegeret  til  værdige  mænd 
i  Kirken,  så  de  kan  handle  i  hans 
navn.  Frelseren  overdrog  denne 
myndighed  til  sine  fordums  apostle. 
Da  apostlene  døde  og  frafaldet  greb 
om  sig,  blev  præstedømmet  taget  fra 
jorden  indtil  1829,  hvor  det  blev 
gengivet  af  opstandne  væsener  til 
profeten  Joseph  Smith  og  hans  fæller 
(se  L&P  13;  27:12). 

Det  Aronske  Præstedømme  »har 
ret  til  at  betjene  i  de  ydre  forord- 
ninger«, såsom  nadver  og  dåb 
(L&P  107:14).  Det  Melkisedekske 
Præstedømme  rummer  »nøglerne  til 
alle  åndelige  velsignelser  i  kirken« 
(L&P  107:18).  Det  er  gennem  Det 
Melkisedekske  Præstedømme,  at 
Helligåndens  gave  gives.  Og  det  er 
gennem  dette  præstedømme,  at 
tempelordinancerne  og  mange  andre 
velsignelser  gøres  tilgængelige  for  os. 

Kirkens  præsident  Brigham  Young 
(1801-1877)  definerede  præste- 
dømmet    som     »et     fuldkomment 


system  af  ledelse,  love  og  ordinancer« 
som  »kan  udfri  den  menneskelige 
familie  fra  den  ondskab,  der  plager 
alle  dens  medlemmer«.  Denne  lov, 
der  er  virksom  i  både  tid  og  evighed, 
»er  ...  den  lov  ...  ved  hvilket 
verdener  skabes  og  befolkes«  og  »ved 
hvilke  vi  kan  forberede  os  til ...  vi  går 
ind  i  vor  Faders  og  Guds  nærhed« 
(Kirkens  præsidenters  lærdomme: 
Brigham  Young,  1997,  s.  125-126). 

HVORDAN  KAN  VI  NYDE 
PRÆSTEDØMMETS  VELSIGNELSER? 

Hjælpeforeningspræsidentinde 
Mary  Ellen  Smoot  sagde,  at  et  af 
søstrenes  mål  i  Hjælpeforeningen  er 
at  blive  fuldgyldige  deltagere  i  modta- 
gelsen af  præstedømmets  velsignelser 
(se  »Med  henblik  på  en  situation  som 
denne«,  Stjernen,  januar  1998,  s.  89). 
Blandt  disse  velsignelser  er  dåb, 
Helligåndens  gave,  nadveren,  tempel- 
ordinanser,  patriarkalske  velsignelser, 
fædres  velsignelser  og  velsignelser  til 
helbredelse  og  trøst.  Ægtemænd, 
fædre,  hjemmelærere,  wards-  og 
grensledere  og  andre  præstedømme- 
bærere kan  give  disse  præstedømme- 
velsignelser. 

Maria  Isabel  Parra  de  Uribe  fra 
Villas  de  La  Hacienda  Ward  i  Mexico 
City  i  Tepalcapa  Stav  i  Mexico 
beretter  om  en  oplevelse,  som 
genkendes  af  mange,  der  har  bedt  om 
en  helbredende  velsignelse.  Da 
hun  var  gravid  i  femte 

OKTOBER       2000 

25 


måned,  fik  hun  voldsomme  smerter. 
Undersøgelser  viste,  at  hun  straks 
skulle  opereres,  og  hun  fik  at  vide,  at 
hun  måske  mistede  sit  barn. 

»Min  mand  og  jeg  var  i  vildrede,« 
sagde  hun.  »Vi  vidste  ikke,  om  jeg 
skulle  lade  mig  operere  eller  ej.  Vi 
besluttede,  at  spørge  Gud,  om  opera- 
tionen var  et  klogt  valg.  Da  vi  havde 
bedt,  følte  vi  os  fredfyldte  og  rolige. 

Mens  jeg  ventede  på  at  blive  kørt 
ned  på  operationsstuen,  gav  min 
mand  mig  en  præstedømmevelsig- 
nelse. Da  han  var  færdig,  følte  vi  os 
ikke  alene  rolige,  men  også  helt  sikre 
på,  at  vores  barn  ville  overleve. 

Da  jeg  vågnede  efter 
operationen,      sagde 
en   sygeplejerske    til 
mig:  >Alt  er  i  orden. 
Barnet    klarede    det 
fint.<  Jeg  smilede  for  mig 
selv,  idet  jeg  indså,  at 
det  vidste  jeg  allerede.« 

Gudfrygtighedens 
kraft  var  blevet  åben- 
baret i  hendes  liv.  □ 


3^' 

Præsident 

Gordon  B.  Hinckley 


Det  er  ikke  vores 
lod  at  tvivle  og 
frygte.  Vi  har 
mulighed  for 
at  tro  og  handle. 


Herren,  som  stilnede 
stormen,  hersker  stadig, 
og  fremtiden  ser  lys  ud, 
ikke  skræmmende. 

Vi  lever  i  en  vidunderlig  tid. 
Der  er  noget  dramatisk  ved  et 
århundredeskifte,  hundrede 
år  er  gået.  Der  er  noget  ærefrygtind- 
gydende ved  et  årtusindskifte. 

Der  er  gået  to  tusinde  år,  siden 
Mesteren  vandrede  på  jorden.  I  de 
første  tusinde  år  efter  hans  fødsel,  så 
verden  helt  anderledes  ud  end  den 
gør  i  dag.  Størstedelen  af  tiden  var  en 
periode  med  intellektuelt  mørke, 
meget  få  bekvemmeligheder  og  folk, 
der  vaklede  frem  gennem  middelal- 
derens skyggeland.  Så  fulgte  oplys- 
ningstiden, og  nu  afslutter  vi  lige 
pludselig  endnu  ti  århundreder. 

Hvor  kan  vi  føle  os  taknemlige. 
Mens  jeg  skriver  dette,  flyver  jeg  af 
sted  med  960  kilometer  i  timen  i  en 
højde  af  11.900  meter  over  jorden. 
Jeg  har  lige  nydt  et  godt  måltid  mad. 
Luften  over  skyerne  er  rolig.  Det  er 
de  store  underes  tidsalder.  Det  er  de 
videnskabelige  miraklers  tidsalder. 
Computeren,  internettet,  e-mail  og 
hundredvis  af  andre  ting,  som  har 
med  kommunikation   at  gøre,   har 

gjort  det  lettere  for  os  at  tale  med 
hinanden  hurtigt  og  let. 

EN  HERLIG  TIDSALDER 

Og  frem  for  alt,  så  er  dette 
tidernes  fyldes  uddeling,  som  er 
forudsagt  i  skrifterne.  Vi  lever  i 
denne  herlige  tidsalder,  hvor  Jesu 
Kristi  evangelium  i  al  dets  renhed  er 
blevet  gengivet  til  jorden.  Hans 
Kirke  er  vendt  tilbage  for  at  velsigne 
hans  folk.  Fortidens  slør  er  fjernet. 
Nyt  lys  og  ny  forståelse  er  givet 
gennem  guddommelig  åbenbaring. 
På  en  eller  anden  måde  er  vi,  af  alle 
Faderens  børn,  som  har  levet  her  på 
jorden,  de  mest  begunstigede. 

Dette  er  en  tidsalder,  hvor  Herren 
har  sagt  til  os:  »Om  I  vil  iagttage  og 
gøre,  hvad  jeg  befaler  jer,  så  vil  jeg, 
Herren,  afvende  al  vrede  og  fortør- 
nelse fra  jer,  og  helvedes  porte  skal 
ikke  få  overhånd  over  jer«  (L&dP 
98:22).  Tænk  over  de  ord.  De  gælder 
dig  og  mig.  Han  har  givet  et  løfte  til 
hver  enkelt  af  os.  Det  er  hans  løfte, 
og  han  er  i  stand  til  at  indfri  sit  løfte. 
Det  er  mit  vidnesbyrd  til  jer,  at  han 
gør  det. 

Han  har  yderligere  med  åbenba- 
ringens ord  sagt:  »Et  stort  og  forun- 
derligt værk  er  ved  at  komme  frem 

blandt  menneskenes  børn«  (L&P  6:1).  Det  var  før, 
Kirken  blev  organiseret.  Det  var  på  den  tid,  da  Mormons 
Bog  kom  frem  i  april  1829. 

»Se,  marken  er  allerede  hvid  til  høsten;  derfor  må  den, 
som  ønsker  at  høste,  bruge  seglen  med  al  kraft  og  høste, 
medens  det  er  dag,  så  han  kan  samle  sig  evig  frelse  for  sin 
sjæl  i  Guds  rige  . . .  Derfor,  dersom  I  beder,  skal  I  få,  bank 
på,  så  skal  der  lukkes  op  for  jer«  (L&P  6:3,  5).  Det  var  de 
indledende  vers  til  den  storslåede  åbenbaring,  og  her 
følger  de  afsluttende  vers. 

»Frygt  derfor  ikke,  lille  hjord!  Gør  godt!  Lad  jord  og 
helvede  forene  sig  mod  dig;  thi  dersom  I  er  bygget  på  min 
klippe,  kan  de  ikke  få  overhånd  . . .  Vend  alle  jeres  tanker 
mod  mig.  Tvivl  ikke,  frygt  ikke« (L&P  6:34,  36). 

Som  sidste  dages  hellige  er  det  ikke  vores  lod  at  tvivle 
og  frygte.  Vi  har  mulighed  for  at  tro  og  handle. 

FRYGT  IKKE,  TRO  KUN 

Da  jeg  rejste  af  sted  til  missionsmarken  for  66  år 
siden,  gav  min  far  mig  et  kort.  På  det  havde  han 
skrevet  fire  ord,  som  Herren  udtalte,  da  han  modtog 
nyheden  om  Jairus'  datters  død:  »Frygt  ikke,  tro  kun« 
(Luk  8:50). 

Nu  hvor  vi  træder  ind  i  det  tredje  årtusinde  efter 
Kristus,  kan  jeg  ikke  komme  i  tanker  om  noget  bedre  råd, 
end  det,  der  findes  i  den  udtalelse. 

Frygt  ikke,  tro  kun. 

Tro  på  Gud,  alles  Fader.  Vi  er  hans  børn,  og  han  elsker 
os.  Han  interesserer  sig  for  os.  Han  er  bekymret  for  os. 
Han  vil  have,  at  vi  skal  yde  vores  bedste.  Han  vil  have, 
at  vi  skal  udrette  noget  med  vores  liv.  Han  vil  have,  at  vi 
skal  være  hæderlige  og  tro  og  ærlige  og  ligefremme  og 
rene  og  gode.  Jeg  tror,  at  han  ønsker  at  velsigne  os.  Hvis 


vi  lever  på  en  sådan  måde,  at  vi  er  værdige  til  hans  velsig- 
nelser, vil  han  velsigne  os,  og  så  vil  vi  ikke  blive  plaget  af 
verdens  onder. 

Tro  på  Herren  Jesus  Kristus,  Guds  Søn,  som  steg  ned 
til  verden  for  at  frelse  menneskene.  Han  er  vores  Frelser 
og  Forløser.  Han  var  Søn  af  en  dødelig  mor  og  en 
guddommelig,  evig  Fader.  Det  er  i  hans  navn,  at  vi  beder. 
Ved  hans  sonoffer  kan  vi  opnå  tilgivelse  for  vores  synder. 
Vi  har  vished  om  opstandelsen,  og  hvis  vi  vandrer  på 
hans  veje  efter  hans  forbillede,  opnår  vi  ophøjelse. 

Tro  på  jer  selv  og  jeres  evne  til  at  udrette  noget  værdi' 
fuldt.  Gud  har  givet  jer  et  sind  og  en  ånd  og  en  krop,  som 
I  kan  udføre  jeres  værk  med.  I  har  store  evner.  Man 
behøver  ikke  at  være  et  geni  for  at  kunne  udrette  noget 
værdifuldt  i  verden.  Størstedelen  af  det,  der  udrettes  i 
verden,  udføres  af  almindelige  mennesker,  som  har  lært 
at  arbejde  på  ualmindelig  vis.  Det  er  det,  der  gør  hele 
forskellen.  Stå  frem  og  se  kvik  og  pæn  ud  med  et  smil  på 
læben,  så  vil  I  finde  mennesker,  som  vil  elske,  ære  og 
respektere  jer.  »Vær  tro  mod  dig  selv,«  skrev  William 
Shakespeare  (1564-1616),  »og  så  følger  det,  som  nat 
følger  dag,  at  du  ikke  kan  være  falsk  mod  noget 
menneske.«  (Hamlet,  første  akt,  tredje  scene). 

Tro  på  bønnens  kraft  og  herlighed.  Herren  besvarer 
vores  bønner.  Det  ved  jeg.  Jeg  har  set  det  ske  igen  og 
igen  og  igen.  Bøn  gør  os  til  Guds  samarbejdspartnere. 
Det  giver  os  mulighed  for  at  tale  med  ham,  takke  ham 
for  hans  storslåede  velsignelser  og  bede  ham  om  vejled- 
ning og  beskyttelse,  mens  vi  vandrer  på  livets  vej.  Dette 
store  værk,  som  udbredes  over  hele  jorden,  udsprang  af 
en  drengs  bøn.  Han  havde  i  familiebibelen  læst:  »Men 
hvis  nogen  af  jer  står  tilbage  i  visdom,  skal  han  bede  om 
at  få  den  af  Gud,  som  giver  alle  rundhåndet  og  uden 

I  er  vidunderlige  unge  mænd  og  kvinder.  Jeg  tror, 
at  I  er  de  bedste  nogensinde.  I  har  tro.  I  beder. 
I  kender  og  elsker  Herren.  Han  stoler  på  jer. 

bebrejdelser,  og  så  vil  han  få  den.  Men  han  skal  bede  i 
tro,  uden  at  tvivle;  for  den,  der  tvivler,  er  som  en  bølge 
på  havet,  der  rejses  og  brydes  af  vinden«  (Jak  1:5-6). 
Det  er  løftet.  Findes  der  i  hele  verden  noget  større  løfte 
end  det? 

Tro  på  godheden,  mine  kære,  unge  venner.  Der  er  så 
meget  ondt  i  denne  verden.  Det  synes  at  være  overalt  - 
i  fjernsynet,  i  bøger,  i  blade  og  i  videofilm.  Lad  være  med 
at  sidde  og  se  tarvelige  videoer.  Lad  være  med  det.  De 
gavner  jer  intet.  De  skader  jer.  I  kan  blive  afhængige  af 
den  slags,  og  de  vil  knuse  jer.  Jeg  har  set  det  ske  for  så 
mange  mennesker.  Tro  på  godheden.  Midt  i  al  denne 
store  ondskab,  findes  der  så  meget  godt  i  verden.  Det  er 
jeres  ansvar  at  følge  det  rette.  »Vælg  kun  ret,  når  du  skal 
til  at  vælge«  (Salmer  og  sange,  nr.  155).  Der  er  noget 
vidunderligt  og  opløftende  ved  at  tro  på  det  gode  og 
smukke  og  sande. 

Tro  på  uddannelse.  Herren  selv  har  givet  jer  en  befa- 
ling. Han  har  sagt:  » . . .  søg  efter  kundskab  ved  læsning  og 
ved  tro«  (L&P  88:118). 

Jeg  forventer  ikke,  at  I  alle  skal  tage  universitetsud- 
dannelser. Men  af  al  min  magt  opfordrer  jeg  jer  til  at 
drage  nytte  af  uddannelse  til  at  udruste  jer,  så  I  kan 
udrette  værdifulde  ting  i  denne  verden.  Verden  vil 
belønne  jer  for  jeres  evner.  Hvis  I  er  ærlige  og  dygtige 
arbejdere,  kan  I  vinde  ære  til  jer  selv  og  til  Kirken.  Dette 
er  forberedelsens  store  dag  for  enhver  af  jer.  Nu  er  tiden 


til  at  berede  jer  på  den  meget  konkurrenceprægede 
verden,  som  venter  jer. 

DETTE  ER  TIDEN 

Frygt  ikke,  tro  kun.  Dette  er  tiden  til  at  træffe  bindende 
beslutninger.  Dette  er  tiden  til  at  sætte  standarder,  som  vil 
holde  jer  på  ret  kurs  og  gøre  jer  lykkelige  nu  og  i  de 
kommende  år.  Husk,  at  ugudelighed  ikke  er  lykke.  Det  er 
ingen  glæde  ved  synd.  Der  er  ingen  glæde  ved  ulydighed. 
Der  er  ingen  glæde  ved  at  gå  imod  Kirkens  lærdomme. 

I  er  vidunderlige  unge  mænd  og  kvinder.  Jeg  tror,  at  I 
er  de  bedste  nogensinde.  I  har  tro.  I  beder.  I  kender  og 
elsker  Herren.  Han  stoler  på  jer.  I  betyder  meget.  Enhver 
af  jer  er  dyrebar.  Hvis  en  af  jer  kommer  på  afveje,  svækkes 
Kirken.  Hvis  I  indordner  jeres  liv  efter  evangeliet,  styrkes 
Kirken.  Gå  fremad.  Gør  det  rette.  Lev  på  rette  vis  og  nyd 
den  lykke,  som  Herren  har  i  vente  til  jer. 

Gud,  vor  Evige  Fader,  lever.  Det  ved  både  I  og  jeg. 
Jesus  Kristus  er  Guds  Søn  og  verdens  Forløser.  Mormons 
Bog  er  sand.  Præstedømmet  er  på  jorden  med  al  den 
magt  og  de  nøgler  og  den  myndighed,  som  hører  til  det. 
Det  ved  I,  lige  så  vel  som  jeg  gør. 

Jesu  Kristi  Kirke  af  Sidste  Dages  Hellige  er  sand.  Dens 
mål  er  at  hjælpe  os  til  at  blive  lykkelige  og  leve  derefter 
(se2Nephi5:27). 

Gud  velsigne  jer,  mine  elskede  fæller  i  dette  storslåede 
værk.  □ 

SIDSTE  DAGES  HELLIGE  RØSTER 

Lykkens  vej 


Efter  at  være  nået  til  det  forjættede  land  tog 
Nephi  sin  familie  og  andre  med  sig  væk  fra 
sine  stridbare  og  vantro  brødre  og  drog  ud  i 
ødemarken.  Der  arbejdede  de  hårdt  på  at  opbygge 
en  ny  civilisation.  Trods  deres  mange  trængsler  var 
nephiterne  tilfredse.  Nephi  skrev  blot:  »Og  vi 
levede  lykkeligt«  (2  Nephi  5:27).  W  Vi 
ønsker  alle  lykke.  Men  nogle  ved  ikke, 
hvor  de  skal  finde  den.  De  tror,  at 
lykke  kræver  materielle  goder  eller 
et  mageligt  liv.  Guds  profeter 
belærer  os  vedvarende  om,  at 
lykken  kommer  af  at  træffe  de 


rette  valg.  Præsident  James  E.  Faust,  andenråd- 
giver i  Det  Første  Præsidentskab,  siger:  »Både 
lykke  og  ulykke  skyldes  i  høj  grad  os  selv  . . .  Vores 
søgen  efter  lykke  er  afhængig  af  den  grad  af 
retskaffenhed,  som  vi  opnår,  den  grad  af 
uselviskhed,  som  vi  opøver,  mængden  og 
kvaliteten  af  den  tjeneste,  som  vi  yder,  og 
den  indre  fred,  som  vi  nyder«  (»Vor 
søgen  efter  lykke«,  Liahona,  oktober 
2000,  s.  2,  8).  1?  Beretningerne  på 
de  følgende  sider  viser,  hvordan 
medlemmer  har  fulgt  profeternes 
råd  og  fundet  sand  lykke. 


< 

En  skål  seviche 

Hildo  Rosillo  Flores 

Som  medlem  af  højrådet  i  Piura 
Centralstav  i  Peru  blev  jeg  bedt 
om  at  tale  om  Kristi  rene  kærlighed 
ved  de  nadvermøder,  som  jeg  over- 
værede. Når  jeg  talte,  nævnte  jeg 
beretningen  fra  Det  Nye  Testamente 
om  en  rig  mand,  der  spurgte  Jesus: 
»Gode  Mester,  hvad  skal  jeg  gøre  for 
at  arve  evigt  liv?«  Jeg  fremhævede 
denne  del  af  Herrens  svar:  »Én  ting 
mangler  du  endnu:  Sælg  alt,  hvad  du 
har,  og  del  det  ud  til  de  fattige,  så 
skal  du  have  en  skat  i  himlene.  Og 
kom  så  og  følg  mig«  (Luk  18:18,  22). 


Jeg  blev  også  rørt  af  Jesu  løfte  om, 
at  han  vil  belønne  dem,  der  giver  til 
de  fattige,  idet  han  betragter  hver 
enkelt  velgerning,  som  om  den  var 
blevet  gjort  mod  ham:  »For  jeg  var 
sulten,  og  I  gav  mig  noget  at  spise, 
jeg  var  tørstig,  og  I  gav  mig  noget  at 
drikke,  jeg  var  fremmed,  og  I  tog 
imod  mig«  (Matt  25:35). 

En  dag,  flere  måneder  efter  at  jeg 
havde  holdt  disse  taler,  var  jeg  sulten 
og  tog  hen  til  et  cafeteria,  hvor  et  af 
vore  medlemmer  arbejdede.  Jeg 
bestilte  seviche,  en  typisk  peruviansk 
ret,  som  består  af  fisk  dampet  i 
citron.  Da  jeg  havde  sat  mig  ned  for 

at  spise,  fornemmede  jeg,  at  der  stod 
nogen  bag  mig.  Jeg  vendte  mig  og  fik 
øje  på  en  gammel  mand,  der  var 
klædt  i  gammelt,  men  rent  tøj  og 
havde  en  uldhat  på  hovedet.  Han 
havde  hvidt  skæg  og  gik  med  stok. 

Han  sagde  ikke  noget,  så  jeg  spiste 
videre.  Pludselig  trængte  en  tanke  ind 
i  mit  sind:  Hvilke  velsignelser  han  du 


Den  gamle  mand  betragtede  mig, 

mens  jeg  spiste.  Jeg  kom  i  tanker 

om  mine  nadvermødetaler  og 

spurgte  ham,  om  han 

ville  have  en 

skål  seviche.  i«- 

vente,  hvis  du  ikke  efterlever  det,  som  du 
forkynder?  Jeg  huskede  mine  nadver- 
mødetaler  og  så  igen  på  den  gamle 
mand.  »Vil  du  have  en  skål  sevichel« 

Han  sagde  ikke  noget,  men  stir- 
rede bare  på  mig.  Jeg  var  sikker  på,  at 
jeg  aldrig  havde  set  ham  før,  så  jeg 
spiste  videre. 

Få  sekunder  senere  sagde  han: 
»Kan  du  undvære  lidt  penge  til 
frokost?« 

»Mange  mennesker  bruger 
pengene  til  spiritus,«  svarede  jeg. 
»Jeg  vil  betale  for  noget  at  spise.« 

Efter  en  kort  pause  sagde  han: 
»Det  er  helt  i  orden.«  Så  bestilte  jeg 
en  portion  til  ham. 

Den  gamle  mand  satte  sig  ved  et 
andet  bord  og  blev  betjent.  Da  jeg 
havde  spist  op,  betalte  jeg  både  min 
og  hans  regning.  Jeg  spekulerede  på, 
om  jeg  skulle  sige  farvel  til  ham,  men 
han  nød  sin  seviche  så  meget,  at  han 
end  ikke  så  op  på  mig.  Så  jeg  gik 
hjem. 

Jeg  havde  knap  taget  et  skridt, 
før  jeg  fik  en  klar  og  gennemtræn- 
gende tilkendegivelse  af  himlens 
taknemlighed  for  min  handling. 
Tilkendegivelsen  var  så  stærk,  at 
mine  øjne  fyldtes  med  glædestårer. 
Jeg  tænkte  på  ordene:  »For  jeg  var 
sulten,  og  I  gav  mig  noget  at  spise, 
jeg  var  tørstig,  og  I  gav  mig  noget  at 
drikke,  jeg  var  fremmed,  og  I  tog 
imod  mig.« 

Da  jeg  kom  hjem,  gik  jeg  ind  på 
mit  soveværelse  og  knælede  ned  og 
bad.  Jeg  takkede  Gud  for  hans 
altomfattende  kærlighed. 


Havde  jeg  fejlbedømt 
ham? 

Blaine  K.  Gehring 

Jeg  ankom  til  Tabernaklet  i  Salt  Lake 
City  i  god  tid  inden  konference- 
mødet lørdag  formiddag.  Som 
dørvogter  skulle  jeg  være  der,  inden 
dørene  blev  åbnet  kl.  6.00.  De  fleste 
pladser  var  fyldt  kl.  7.00,  men  der  var 
stadig  enkelte  tomme  pladser  her  og 
der.  Tit  blev  disse  pladser  taget  af 
gæster  på  Tempelpladsen,  som  blot 
kiggede  ind,  uden  at  vide,  hvad  der 
egentlig  gik  for  sig.  De  var  ofte  i  almin- 
deligt hverdagstøj,  og  derfor  følte  de  sig 
som  regel  lidt  ved  siden  af  og  gik 
hurtigt  igen. 

Men  jeg  husker  en  ung 
mand,  som  blev  sendt 
op  til  mit  afsnit  %** 


på  den  sydlige  balkon.  Jeg  havde  en 
tom  plads  tilbage  på  øverste  række. 
Da  han  nærmede  sig,  kunne  jeg  se,  at 
han  ikke  var  kommet  i  den  hensigt  at 
overvære  konferencen.  Han  var 
klædt  i  en  sjusket  flonelsskjorte  og 
krøllede  bukser.  Hans  hår  var  uredt, 
og  det  så  ikke  ud  til  at  have  været 
vasket  i  flere  dage.  Der  var  også  en 
kraftig  lugt  af  tobak  omkring  ham. 

Efter  at  have  budt  ham  velkommen 
og  vist  ham  hen  til  den  tomme  plads, 
modtog  jeg  straks  flere  sure  blikke  og 

Efter  at  have  vist  ham  ind  på  den 
tomme  plads,  fik  jeg  straks 
flere  mishagsytringer 
fra  de  omkringsid- 
dende. 


andre  mishagsytringer  fra  dem,  der  sad 
omkring  ham.  De  var  tydeligvis 
kommet  for  at  høre  Brødrenes 
budskaber,  og  de  var  ikke  glade  for  at 
skulle  udholde  lugten  af  tobak  de 
næste  par  timer.  Jeg  tænkte  ved  mig 
selv:  Han  finder  snart  ud  af,  hvad  det  er, 
og  så  går  han  igen.  Og  så  kan  de  andre 
slappe  af  og  nyde  konferencen.  Der  gik  et 
kvarter,  og  så 


tyve  minutter.  Mødet  skulle  snart 
begynde.  Da  lyset  blev  dæmpet,  blev 
jeg  klar  over,  at  den  unge  mand  nok 
ikke  gik,  og  jeg  fik  ondt  af  dem,  der 
sad  omkring  ham. 

Jeg  holdt  øje  med  den  unge  mand 
under  mødet.  Han  lyttede  mere 
opmærksomt  end  mange  af  de  andre 
omkring  ham.  Andre  nikkede  med 
hovedet,  mens  de  døsede  hen.  Han 
sad  og  lyttede  intenst  til  hvert  eneste 
ord.  Hvert  eneste  budskab  blev  slugt 
af  en  hungrende  sjæl,  der  søgte 
næring. 

Det,  der  rørte  mig  mest,  var,  da 
forsamlingen  rejste  sig  for  at  synge 
afslutningssalmen  »Guds  Ånd  som 
en  ild«  (Salmer  og  sange,  nr.  2).  Den 
unge  mand  rejste  sig  sammen  med 
de  andre.  Han  sang  med  på  hvert 
eneste  vers  uden  en  bog  eller  en 
trykt  sang,  uden  at  gå  glip  af  et 
eneste  ord.  Mens  han  sang,  trillede 
tårerne  ned  ad  hans  kinder.  Åh,  hvor 
har  jeg  dog  taget  fejl  af  den  unge  mand, 
tænkte  jeg.  Han  vidste  præcis,  hvad 
han  var  kommet  for.  Og  han  var  rørt 
af  den  And,  som  havde  ført  ham 
hertil.  Andre  så  det  samme  som  jeg, 
og  udtrykket  i  deres  ansigt  viste  mig, 
at  de  skammede  sig  lige  så  meget 
som  jeg. 

Den  største  budskab,  som  jeg  fik 
ved  den  konference,  kom  ikke  fra 
Herrens  salvede,  men  fra  en  ydmyg, 
ung  mand,  der  søgte  noget,  han 
havde  mistet.  Jeg  lærte,  at  jeg  ikke 
bør  dømme  andre,  og  at  det,  som  vi 
har  lært  som  børn,  kan  vækkes  til 
live  af  Helligånden. 

Kald  på  de  missionærer 

Ortensia  Greco  Conte 

11972  besluttede  min  mand 
Giuseppe  og  jeg  -  der  begge 
stammer  fra  Italien  -  at  immigrere  til 
Australien  med  vores  lille  familie. 
Dengang  anede  vi  intet  om  den 
vanskelige,  men  vidunderlige  ånde- 
lige rejse,  som  ventede  forude. 

Da  vores  tre  børn  voksede  op, 
blev  jeg  bekymret  for  deres  religiøse 
opdragelse.  Jeg  var  opdraget  i  Italiens 
største  trossamfund,  og  jeg  kendte  til 
en  del  andre.  Men  jeg  syntes  ikke,  at 
nogen  af  dem  passede  til  mine  børn. 

En  sommerdag  i  1980  tog  jeg 
børnene  med  i  parken.  Mens  jeg  sad 
under  et  træ  og  så  dem  lege, 
begyndte  jeg  atter  at  tænke  på, 
hvilken  religion  jeg  skulle  undervise 
dem  i.  Jeg  så  op  mod  himlen  og 
opsendte  en  kort,  oprigtig  bøn. 
»Kære  himmelske  Fader,«  sagde  jeg, 
»jeg  er  så  forvirret  med  hensyn  til 
alle  de  trossamfund.  Jeg  vil  undervise 
mine  børn  i  sandheden.  Hvis  den 
sande  Kirke  findes  på  jorden,  så 
beder  jeg  dig  hjælpe  mig  med  at 
finde  den.« 

To  dage  senere  stod  jeg  og  talte 
med  en  nabo,  da  jeg  fik  øje  på  to 
unge  missionærer,  som  kan  gående 
ned  ad  gaden.  Mit  hjerte  hamrede, 
og  jeg  hørte  en  indre  stemme  sige: 
Kald  på  de  missionærer.  Min  nabo 
prøvede  at  få  mig  fra  det,  men 
stemmen  vedblev:  Tal  med  dem.  Og 
det  gjorde  jeg  så. 

Jeg  fandt  ud  af,  at  de  tilhørte  Jesu 
Kristi  Kirke  af  Sidste  Dages  Hellige. 


Der  var  noget  ved  dem,  som  gjorde 
indtryk  på  mig,  og  skønt  jeg 
ikke     var     ret     god     til 
engelsk,  og  de  ikke  talte 
italiensk,   så  inviterede 
jeg  dem  alligevel  indenfor. 
Missionærerne  fortalte 
os,   at  den  sande  Kirke 
var  blevet  genoprettet, 
og  at  den  havde  en  profet 
og  apostle  ligesom  Kristi 
oprindelige  Kirke.  De 


■ 

fortalte  os  om  profeten  Joseph 
Smith,  om  hvordan  han  så  vor 
himmelske  Fader  og  Jesus  Kristus  og 
organiserede  Kirken  med  guddom- 
melig myndighed.  Det  lød  alt 
sammen  så  rigtigt,  og  vi  fyldtes  af  en 
vidunderlig  ånd.  Jeg  følte,  at  min 
himmelske  Fader  havde  besvaret 
min  bøn. 

Missionærerne  begyndte  at  besøge 
os.  Da  de  havde  undervist  os,  spurgte 
de,  om  vi  ville  døbes.  Jeg  var  begejstret 
ved  tanken  om  at  blive  døbt,  men 
Giuseppe  var  ikke  sikker.  Ikke  desto 
mindre  blev  han  og  jeg  og  de  to  ældste 
børn  medlemmer  af  Kirken. 

Da  vi  vendte  hjem  fra 
kirke,  var  døren  låst  og  alle 
vores  ejendele  lå  udenfor. 


En  uge  senere  havde  nogle  af  min 
mands  venner  en  lang  snak  med 
ham.  De  fik  ham  til  at  drikke  spiritus, 
og  de  sagde  en  masse  dårlige  ting  om 
Kirken.  Han  kom  vred  hjem  og 
sagde,  at  han  ikke  ville  have  mere 
med  Kirken  at  gøre.  Han  sagde,  at 
børnene  ikke  måtte  gå  i  kirke,  og  hvis 
jeg  tog  derhen  alene,  ville  han  ikke 
lukke  mig  ind,  når  jeg  kom  hjem. 


Jeg  blev  meget  forvirret.  Jeg  gik  i 
seng  og  trykkede  mig  under  dynen. 
Jeg  tænkte  på  alt  det,  som  min  mand 
havde  sagt.  Så  bad  jeg  til  min 
himmelske  Fader  om  hjælp. 

Kort  efter  faldt  jeg  i  søvn  og  drømte 
en  smuk  drøm.  I  drømmen  stod  jeg 
sammen  med  en  stor  skare  mennesker. 
Halvdelen  stod  til  venstre,  og  den 
anden  halvdel  stod  til  højre.  I  midten 
stod  en  skikkelse  i  hvidt  sammen  med 
to  missionærer.  Missionærerne  havde 
navneskilte  på,  hvor  der  stod:  Jesu 
Kristi  Kirke  af  Sidste  Dages  Hellige.  De 
gik  hen  imod  mig,  og  jeg  vidste,  at  jeg 
ikke  skulle  være  bekymret.  Jeg  havde 
truffet  det  rette  valg. 

Jeg  vågnede  grædende,  men  jeg 
følte  stor  fred  og  glæde.  Jeg  forsøgte 
at  fortælle  min  mand  om  drømmen, 
men  han  ville  ikke  høre  om  den.  Jeg 
var  mere  sikker  end  nogensinde  på, 
at  jeg  havde  fundet  den  sande  Kirke. 

Jeg  vidste  også,  at  Herren  ikke  ville 
svigte  mig.  Så  da  det  blev  søndag,  tog 
jeg  mod  til  mig  og  gik  i  Kirke  med 
børnene.  Da  vi  vendte  hjem,  var 
døren  låst  og  vores  ejendele  lå 
udenfor.  Jeg  var  bekymret  for 
børnene,  men  jeg  følte,  at  vi  var 
beskyttet.  Jeg  gik  alle  vinduerne  efter 
og  fandt  et,  der  ikke  var  lukket.  Min 
søn  Luciano  kravlede  ind  og  lukkede 
hoveddøren  op,  og  så  bar  vi  vores  ting 
ind  igen.  Fra  den  dag  af  havde  min 
mand  og  jeg  mange  skænderier  om 
Kirken.  Men  trods  vanskelighederne 
forblev  mine  børn  og  jeg  aktive. 

Der  er  nu  gået  to  årtier,  siden  vi 
blev  medlemmer  af  Kirken,  og  vi  er 


blevet  velsignet  på  mange  måder.  Vi 
har  fået  to  børn  mere.  Og  1996  var 
et  særlig  vidunderligt  år.  Luciano  tog 
på  mission  i  Italien,  og  vores  ældste 
barnebarn  blev  døbt.  Og  som  om  det 
ikke  var  nok,  sa  rørte  vor  himmelske 
Fader  min  mands  hjerte  med  hensyn 
til  Kirken.  I  december  1999  blev 
vores  familie  beseglet  til  hinanden  i 
templet  i  Sydney  i  Australien. 

Jeg  har  erfaret,  at  vor  himmelske 
Fader  lytter  til  vores  bønner.  Jeg  ved 
også,  at  hvis  vi  har  tro  på  Kristus  og 
er  fast  besluttet  på  at  udvikle  os 
åndeligt,  så  vil  vi  med  tiden  få  alle 
vore  retfærdige  ønsker  opfyldt,  enten 
i  dette  liv  eller  i  det  næste. 

»Jeg  prøver  at  bli' 
som  Jesus« 

Navnet  tilbageholdt  efter  ønske 

Da  jeg  blev  medlem  af  et  nyt  ward 
i  Guatemala,  blev  jeg  overrasket 
over  at  blive  kaldet  til  at  tjene  i 
Primary.  Jeg  havde  ikke  arbejdet  med 
børn  længe,  og  jeg  tog  med  glæde 
imod  kaldelsen. 

En  af  mine  første  opgaver  var  at 
forberede  børnene  til  den  årlige 
nadvermødepræsentation.  Af  alle  de 
sange,  som  jeg  skulle  lære  børnene, 
blev  »Jeg  prøver  at  bli'  som  Jesus« 
(Børnenes  sangbog,  nr.  40)  min 
yndlingssang.  Men  problemet  var,  at 
jeg  ikke  kunne  huske  teksten  godt 
nok  til  at  lære  børnene  den. 

En  eftermiddag  satte  jeg  tid  af  til 
at  lytte  til  musikken,  mens  jeg 
koncentrerede  mig  om  ordene. 
Mens   jeg   gentog   ordene   igen   og 


igen,  begyndte  jeg  at  forstå  den 
dybere  mening  af  den  lære,  som  de 
udtrykte.  En  varm,  vidunderlig 
følelse  fyldte  mig.  Jeg  fik  tårer  i 
øjnene  og  en  klump  i  halsen.  Men 
skønt  jeg  brugte  flere  dage  på  at  lære 
sangen,  så  lykkedes  det  ikke.  Jeg 
begyndte  at  blive  desperat.  Hvorfor 
kan  jeg  ikke  lære  den  sang?  spurgte  jeg 
mig  selv.  Hvorfor  har  jeg  så  svært  ved 
at  lære?  Og  så,  helt  uventet,  besva- 
rede jeg  mit  eget  spørgsmål:  Måske 
er  det  fordi  jeg  ikke  rigtigt  prøver  at 
blive  som  Jesus. 

Fra  det  øjeblik  besluttede  jeg  at 
handle  mere  sådan  som  Frelseren 
ville  have  mig  til  at  handle  -  at  være 
så  meget  som  han,  som  det  nu  var 
muligt.  Jeg  blev  ved  med  at  øve  mig 
på  sangen  hver  dag,  men  derudover 
øvede  jeg  mig  også  på  dens  budskab. 
Fra  den  dag  af  og  helt  til  nu  har  jeg 
stræbt  efter  at  være  mere  venlig  og 
mildere,  mere  kærlig  og  mere 
hjælpsom.  Jeg  smiler  altid  varmt  og 
har  et  venligt  ord  på  læben.  Jeg 
besøger  de  syge  og  giver  til  de  træn- 
gende. Hver  måned  går  jeg  omkring 
med  en  rygsæk  fuld  af  tøj,  legetøj  og 
kager  og  søger  efter  folk,  som  er  i 
nød.  Hver  dag  prøver  jeg  at  finde 
måder,  hvorpå  jeg  kan  vise  en  ven 
eller  nabo  kærlighed.  Hver  morgen 
vågner  jeg  glad,  fordi  jeg  ved,  at 
dagen  giver  mig  flere  muligheder  for 
at  følge  min  Frelser. 

I  dag  kan  jeg  sangen  udenad.  Jeg 
kan  den,  fordi  jeg  af  hele  mit  hjerte 
»prøver  at  bli'  som  Jesus«.  Jeg  følger  i 
hans  fodspor.  □ 

Evangeliet  styrker  disse 
unge  kvinder  på  Fiji. 

Der  er  ikke  megen  tristhed  i 
hendes  stemme.  Intet  spor  af 
vrede.  Alle  optøjerne  fandt 
sted,  lige  da  Vani  Tanumi  havde  lært 
at  gå  og  tale,  så  hun  husker  ikke 
noget  af  det. 

Hun  fortæller  meget  nøgternt  om 
sine  forældre.  Vanis  mor  døde,  inden 
Vani  fyldte  to  år,  og  hendes  far  forlod 
familien.  Vani,  der  nu  er  19,  har 
ingen  erindring  om  sine  forældre. 
Heldigvis  blev  hun  opdraget  af  sin 
mormor  og  morfar.  Det  er  den  eneste 
tilværelse,  som  Vani  kender,  og 
derfor  smiler  hun.  Hun  smiler,  fordi 
hun  er  lykkelig.  Oprigtigt. 

Trods  dette  kaos  i  Vanis  liv 
lykkedes  det  hendes  bedsteforældre 
at  give  hende  det,  som  hun  havde 
allermest  brug  for,  nemlig  stabilitet. 
Og  med  det  fulgte  en  anden  ting,  som 
hun  opdagede,  at  hun  ikke  kunne 
klare  sig  uden,  nemlig  evangeliet. 
»Kirken  har  været  en  stor  hjælp  for 
mig,«  siger  hun. 

Suluya  Racule,  der  er  tre  uger 
ældre  end  Vani,  har  sine  egne  udfor- 
dringer. Suluya  er  ikke  opvokset  i 


Kirken,  skønt  det  synes  sådan.  Hun 
begyndte  at  gå  i  Primary,  da  hun  var 
ni,  fordi  hendes  tante,  der  er  medlem 
af  Kirken,  var  lærerinde  i  Primary. 
Og  Suluya  blev  ved  med  at  komme  i 
Kirken,  selv  efter  at  hendes  tante  og 
onkel  flyttede  til  Tonga.  Men  hun 
kunne  ikke  blive  døbt  før  i  december 
1995,  da  hun  var  15. 

Den  dag  i  dag  er  Suluya  stadig 
den  eneste  i  sin  nærmeste  familie, 
som  er  medlem  af  Kirken. 

»Mine  forældre  var  imod,  at  jeg 
blev  døbt.  De  mente,  at  jeg  var  for 
ung  til  at  kende  sandheden,  og  de 
syntes,  at  jeg  skulle  komme  i  andre 
kirker  for  at  se,  hvordan  de  var, 
inden  jeg  traf  min  beslutning,« 
mindes  hun.  »Men  jeg  havde  den 
stærke  følelse  af,  at  dette  var  den 
sande  Kirke.  Jeg  kunne  ikke  fore- 
stille mig,  hvilken  anden  kirke  jeg 
skulle  besøge.« 

Måske  kræver  det  en  smule 
modgang  -  eller  en  hel  del  -  at  få 
folk  til  virkeligt  at  værdsætte  det, 
som  de  har.  Vani  indrømmer,  at  det 
til  tider  har  været  svært  ikke  at  have 
sin  mor  og  far.  Og  Suluya  kunne  ikke 
ønske  sig  noget  bedre  end,  at  hendes 
familie   ville   komme   i  kirke   med 

hende  om  søndagen.  Men  indtil 
videre  går  hun  alene  i  kirke. 

Ingen  af  dem  har  det  let.  Men 
både  Vani  og  Suluya  har  et  vidnes- 
byrd. Der  henter  de  deres  styrke. 

Vani  og  Suluya  bor  i  Suva,  som  er 
hovedstaden  på  Fiji,  et  tropisk  land 
midt  i  Stillehavet.  Men  de  går  ikke 
på  den  samme  skole,  og  deres  inter- 
esser er  vidt  forskellige.  Vani  er  elev 
på  det  kirkeejede  LDS  Technical 
College  (SDH  Teknisk  Læreanstalt), 
fordi  hun  gerne  vil  være  advokat,  og 
Suluya  går  på  byens  internationale 
gymnasium  og  læser  informations- 
teknologi. De  tilhører  begge  Lami  2. 
Ward  i  Suva  Nordre  Stav  på  Fiji. 
Kirken  er  det  sted,  hvor  de  mødes  og 
knytter  fælles  bånd. 

UDFORDRINGER 

På  mange  måder  begynder  Vanis 
dag  først  rigtig,  når  skolen  er  forbi. 
Hun  står  af  bussen  kl.  15.30  og  går 
de  få  gader  til  sit  hjem.  Der  er  ikke 
meget  tid  til  at  slappe  af.  Der  skal 
laves  lektier,  og  der  skal  også  laves 

Livet  er  ikke  let  for  Vani  eller  Suluya, 
men  de  henter  styrke  i  deres  vidnes- 
byrd om  det  gengivne  evangelium. 


...  V 


iSrø 


V 


*\ 


Siden  Van  is  bedstefar 
døde,  har  hun  påtaget 
sig  mere  ansvar  i 
hjemmet.  Hun  håber  på 
at  blive  advokat  en  dag, 
så  hun  tager  sine  studier 
alvorligt. 

mad,  gøres  rent,  vaskes  tøj  og  ordnes 
opvask.  Morfar  døde  for  to  år  siden, 
og  mormor  kan  ikke  klare  alt  det, 
hun  kunne  før  i  tiden. 

»Jeg  må  tage  mig  af  min  mormor. 

\  Jeg  må  hjælpe  hende.  Jeg  ved,  at 

hun  har  haft  det  hårdt,  fordi  hun 

først  opdrog  sine  egne  børn  og  så 

mig,«  siger  Vani. 

»Det  har  været  en  udfordring 

for  mig,  at  jeg  ikke  har  haft  mine 

forældre,«  tilføjer  hun.  »Men  det  at 

være  engageret  i  Kirken  har  været 

en  stor  hjælp,  fordi  det 

har  givet  mig  så  meget.  Lige  nu  er  jeg 
sekretær  i  Primary,  og  jeg  underviser 
VDR-klassen.« 

Da  Vani  rykkede  op  i  Unge  Piger, 
tjente  hun  som  klassepræsident  i 
bikubeklassen,  og  senere  var  hun 
førsterådgiver  i  rosenpigeklassens 
præsidentskab.  Senere  virkede  hun 
som  præsidentinde  for  laurbærpi- 
gerne. Evangeliet  betyder  helt  klart 
meget  for  hende. 

»Fordi  jeg  har  været  leder,  føler 
jeg  et  ansvar  for  de  piger,  som  er 
faldet  væk  fra  Kirken,«  tilføjer  hun. 
Hun  bliver  eftertænksom  et  øjeblik. 
Hun  er  ked  af,  at  nogle  piger,  som 
engang  var  aktive,  ikke  længere 
kommer  i  Kirken. 

Adspurgt  om  sin  omvendelse 
fortæller  Suluya  beredvilligt  detaljer 
fra  sin  dåb  juleaften.  Hun  stråler, 
mens  hun  mindes  dagen.  Derefter 
nævner  Suluya  sin  fars  død  for  få  år 
siden.  Han  var  47. 

»Selv  om  jeg  altid  har  ønsket,  at 
min  familie  skulle  slutte  sig  til 
Kirken,  forstærkede  hans  død  mit 
ønske  om  at  hjælpe  min  mor  og  min 
søster  til  at  blive  døbt.  Jeg  prøver 


Suluya  er  også  en  flittig 
elev,  men  hun  tilbringer 
alligevel  tid  sammen 
med  nogle  af  de  mindre 
børn  på  skolen. 


ihærdigt  at  få  dem  til  at  gå  i  kirke 
med  mig,«  siger  hun. 

Suluyas  familie  overværede  ikke 
hendes  dåb.  »Men  nu  forstår  de,  at 
jeg  holder  den  pagt,  som  jeg  har 
indgået  med  Herren,  hellig,  og  de 
respekterer  min  beslutning  og 
støtter  mig.  Men  det  er  alligevel 
hårdt  at  se  familier  sidde  sammen  i 
kirken,  mens  min  familie  ikke  er  der. 
Når  man  har  noget,  der  er  så  godt, 
vil  man  gerne  dele  det  med  sin 
familie.« 

Suluya  indrømmer,  at  hun  var 
mere  knyttet  til  sin  far,  end  til  sin 
mor,  men  hun  siger,  at  der  kom  noget 
godt  ud  af  hans  død.  »Det  har  ført 
min  søster  og  mig  tættere  til  min 
mor.  Vi  har  lært  vores  mor  bedre  at 
kende,«  forklarer  hun. 


Hvad  nu,  hvis  Vani  var  vokset  op 
i  et  hjem  med  begge  sine  forældre? 
Hvad    nu,    hvis    hele    Suluyas 
familie  var  blevet  medlemmer 
af  Kirken  sammen  med  hende? 
Hvad   nu,   hvis   livet  havde 
været  lidt  lettere? 

Men  ingen  af  dem  speku- 
lerer    ret     meget     over     de 
spørgsmål.  De  ser  begge  fremad  og 
er  glade  for  det,  som  de  har.  Deres 
livserfaringer  har  formet  dem  til 
det,  de  er,  og  heldigvis  har  evan- 
geliet givet  dem  et  fortrin.   De 
ved,  at  de  er  Guds  døtre.  Og  de  er 
lykkelige. 

Rigtig  lykkelige.  □ 


OPVÆKST 

Der  er  ikke  længe  til,  at  Vani  og 
Suluya  siger  farvel  til  teenageårene. 
Det  liv,  der  venter  forude,  er  fuld  af 
forandringer.  Når  de  ser  tilbage,  kan 
de  ikke  lade  være  med  at  tænke  på, 
hvordan  livet  kunne  have  været 
anderledes. 

Personlia  renhed 


HVORFOR  ER  SEKSUEL  SYND  SÅ  ALVORLIG?  OG  HVILKE 
VELSIGNELSER  ER  DER  FOR  DEM,  DER  HOLDER  SIG  - 
ELLER  BLIVER  -  RENE? 


Ældste  Jeffrey  R.  Holland 

De  Tolv  Apostles  Kvorum 

Nu  hvor  den  moderne  tids 
umoralske  vinde  blæser 
omkring  jer,  er  jeg  bekymret 
for  jer,  som  er  forvirret  omkring  prin- 
cipperne for  personlig  renhed, 
omkring  forpligtelsen  til  total 
kyskhed  inden  ægteskabet  og  fuld- 
kommen troskab  i  ægteskabet. 

Jeg  vil  gerne  prøve  at  besvare 
nogle  spørgsmål,  som  nogle  af  jer 
måske  vil  stille: 

■  Hvorfor  skal  vi  være  moralsk 
rene? 

■  Hvorfor  betyder  det  så  meget 
for  Gud? 

■  Behøver  Kirken  at  stå  så  strengt 
på  det,  når  andre  ikke  gør? 

■  Hvordan  kan  noget,  som 
samfundet  så  åbent  udnytter  og  forher- 
liger, være  meget  helligt  eller  alvorligt? 


Historikerne  Will  og  Ariel  Durant 
giver  os  lidt  indsigt:  »Et  ungt 
menneske,  der  koger  af  hormoner, 
spekuleret  måske  på,  hvorfor  han  ikke 
kan  give  sine  seksuelle  lyster  frit  løb; 
[men]  hvis  han  ikke  styres  af  skikke, 
moral  eller  love,  vil  han  kunne 
ødelægge  sit  liv,  inden  han  . . .  forstår, 
at  seksuelle  lyster  er  som  en  flod  af  ild, 
der  skal  opdæmmes  og  køles  af 
hundredvis  af  restriktioner  for,  at  de 
ikke  skal  opsluge  den  enkelte  og 
gruppen  i  et  rent  kaos«  (The  Lessons 
ofHistory,  1968,  s.  35-36). 

HVORFOR  ILD? 

Forfatteren  til  ordsprogene  skriver: 
»Kan  man  bære  gløder  i  favnen,  uden 
at  tøjet  svides?  Hvis  man  går  på 
brændende  kul,  bliver  fødderne  så 
ikke  forbrændt?  ...  Den,  der  begår 
ægteskabsbrud  ...  vil  ødelægge  sig 
selv.  Prygl  og  skændsel  får  han,  aldrig 
slettes  hans  skam«  (Ordsp  6:27-28, 
32-33). 

Hvorfor  er  seksuelle  forhold  så 
alvorlige,  at  man  næsten  altid 
anvender  ild  som  en  metafor,  der  skil- 
drer lidenskabens  spillende  flammer? 
Hvad  ligger  der  i  det,  som  får  Alma 
til  at  advare  sin  søn  Corianton  om,  at 
seksuel  overtrædelse  er  »en  veder- 
styggelighed   i    Herrens    øjne;    ja, 

vederstyggeligere  end  alle  synder 
med  undtagelse  af  udgydelse  af  uskyl- 
digt blod  eller  det  at  fornægte  den 
Helligånd?«  (Alma  39:5). 

Ved  at  lægge  så  stor  vægt  på 
alvoren  af  en  fysisk  appetit,  som  alle 
er  blevet  givet,  hvad  ønsker  Gud  da 
at  sige  os  med  hensyn  til  dens  rolle  i 
hans  plan  for  alle  mennesker?  Jeg 
hævder,  at  han  netop  gør  det,  nemlig 
fortæller  os  om  selve  livets  plan. 
Nogle  af  hans  største  bekymringer  for 
det  jordiske  liv  er  tydeligvis,  hvordan 
man  kommer  til  denne  verden,  og 
hvordan  man  kommer  herfra  igen. 
Han  har  givet  meget  strenge 
retningslinjer  i  disse  anliggender. 

Jeg  tillader  mig  at  fremføre  tre 
årsager  til,  at  dette  emne  er  af  så  stor 
betydning  og  konsekvens  i  Jesu  Kristi 
evangelium. 

SJÆLE  STÅR  PÅ  SPIL 

For  det  første  er  der  den  åbenba- 
rede, gengivne  lære  om  menneskets 
sjæl. 

En  af  de  »tydelige  og  ypperlige« 
sandheder,  som  er  gengivet  i  denne 
uddeling  er,  at  »ånden 
og  legemet  er  menne- 
skets   sjæl«    (L&P 
88:15),   og  at 


o 
o 


u_ 


når  ånden  og  legemet  er  adskilt,  kan 
mennesker  »ikke  modtage  en  fylde  af 
glæde«  (L&P  93:34).  Det  er  derfor, 
at  det  er  så  vigtigt  at  få  en  krop,  og 
derfor  at  synd  er  så  alvorlig  en  sag 
(nemlig  fordi  det  er  synd,  der  i  den 
sidste  ende  fører  til  både  fysisk  og 
åndelig  død) ,  og  det  er  derfor,  at  lege- 
mets opstandelse  er  så  central  i  Kristi 
forsonings  store  triumf. 

Legemet  er  en  vigtig  del  af  sjælen. 
Denne  særskilte  og  yderst  betydnings- 
fulde sidste  dages  hellige  lære  under- 
streger, hvorfor  seksuel  synd  er  så 
alvorlig.  Vi  hævder,  at  den,  der 
udnytter  en  andens  Gudgivne  legeme 
uden  guddommelige  godkendelse, 
misbruger  dette  menneskes  sjæl 
og  dermed  livets  vigtigste 
hensigter  og  formål, 
> selve  nøglen«  til 


livet,  som  præsident  Boyd  K.  Packer 
engang  kaldte  det  (»Hvorfor  skal  vi 
være  moralsk  ren?«,  Stjernen,  januar 
1973,  s.  16).  Ved  at  udnytte  en  andens 
krop  -  hvilket  er  at  udnytte  deres  sjæl 
-  vanhelliger  man  Kristi  forsoning, 
som  frelste  den  sjæl,  og  som  gør  det 
evige  livs  gave  mulig.  Og  når  man 
spotter  retfærdighedens  Søn,  træder 
man  ind  i  en  sfære,  der  er  hedere  og 
helligere  end  middagssolen.  Det  kan 
man  ikke  gøre  uden  at  brænde  sig. 


Historikere  har  kaldt  det  »en  flod  af 
ild,  der  skal  opdæmmes  og  køles  af 
hundredvis  af  restriktioner«. 
Profeterne  taler  i  billedsprog 
som  »ild«  og  »glødende 
kul«.  De  fortæller  os  tyde- 
ligvis, at  det  er  en  alvorlig 
sag  med  vidtrækkende 
konsekvenser. 


I  må  aldrig  sige:  »Hvem  kan  det 
skade?  Hvorfor  ikke  nyde  lidt  frihed? 
Jeg  kan  overtræde  nu  og  omvende 
mig  senere.«  Lad  være  med  at  være  så 
tåbelige  og  onde.  I  kan  ikke  uden 
videre  korsfæste  Kristus  på  ny  (se 
Hebr  6:6).  »Hold  jer  fra  utugt«  (1  Kor 
6:18),  råber  Paulus,  og  hold  jer  fra 
»noget  sådant«  (L&P  59:6;  frem- 
hævelse tilføjet),  tilføjer  Lære  og 
Pagter.  Hvorfor?  Tjah,  en  afgrundene 
er  de  uendelige  lidelser,  som  verdens 
Frelser  led  på  både  krop  og  sjæl, 
for  at  vi  kunne  undslippe  (se  L&P 
19:15-20).  Vi  skylder  ham  noget  for 
det.  Ja,  faktisk  skylder  vi  ham  alt  for 
det.  Ved  seksuel  overtrædelse  er 
sjælen  på  spil  -  legemet  og  ånden. 

DET  STØRSTE  SYMBOL 

For  det  andet  er  kønsakten  forbe- 
holdt ægtepar,  fordi  det  er  det  største 
symbol  på  fuldkommen  forening,  en 
forening,  som  er  indstiftet  og  defi- 
neret af  Gud.  Lige  siden  Edens  Have 
har  ægteskabet  betydet  den  fuld- 
stændige forening  af  mand  og  kvinde 
-  deres  hjerter,  håb,  liv,  kærlighed, 
familie,  fremtid  og  alt. 

Denne  forening  er  så  fuld- 
kommen, at  vi  anvender  ordet  besegle 
til  at  udtrykke  dets  evige  løfte.  Men 
en  sådan  fuldkommen  forening  af 
mand  og  kvinde  kan  kun  opnås  ved 
den  troskab,  som  ægteskabsløftet 
rummer,  med  dets  højtidelige  løfter, 
og  det  at  de  giver  alt,  hvad  de  ejer  - 
deres  hjerte  og  sind,  alle  deres  livs 
dage  og  alle  deres  drømme. 


Kan  I  se  den  moralske  skizofreni, 
som  ligger  i  at  foregive,  at  man  er  ét, 
at  foregive,  at  man  har  indgået  højti- 
delige løfter  for  Gud  ved  at  nyde  de 
fysiske  symboler  og  den  fysiske  fore- 
ning ved  denne  fup -alliance,  for 
derefter  at  flygte  fra  alle  andre 
aspekter  af  det,  der  skulle  have 
været  fuldkommen  hengivenhed? 

Når  det  gælder  kønsakten,  må  man 
vente!  I  må  vente,  indtil  I  kan  give 
alt,  og  det  kan  I  ikke,  før  I  er  lovfor- 
meligt gift.  Hvis  I  stræber  efter  fysisk 
tilfredsstillelse  uden  himlens 
godkendelse,  så  løber  I  en  frygtelig 
risiko  for  en  sådan  åndelig,  psykisk 
skade,  at  I  måske  underminerer  både 
jeres  længsel  efter  fysisk  nærhed  og 
jeres  evne  til  helhjertet  at  vise  hengi- 
venhed eller  ægte  kærlighed  senere. 
I  opdager  måske  til  jeres  rædsel,  at 
det,  som  I  skulle  have  værnet  om, 
har  I  ødslet  bort,  og  at  kun  Guds 
nåde  kan  gengive  den  dyd,  som  I  så 
skødesløst  formøblede.  Den  bedste 
gave,  som  I  kan  give  jeres  evige 
ægtefælle  på  jeres  bryllupsdag,  er 
jeres  allerbedste  selv  -  rent  og 
ubesmittet  og  værdigt  til  selv  at 
modtage  en  sådan  renhed. 

EN  GUDDOMMELIG  GAVE 

For  det  tredje  vil  jeg  sige,  at  køns- 
akten ikke  blot  er  symbol  på  fore- 
ningen af  mand  og  hustru  -  selve 
deres  sjæles  forening  -  men  også 
symbol  på  et  fælles  forhold  mellem 
dem  og  deres  himmelske  Fader.  Han 
er  udødelig  og  fuldkommen.  Vi  er 


dødelige  og  ufuldkomne.  Ikke  desto 
mindre  søger  vi  selv  i  dette  liv  at 
finde  måder,  hvorpå  vi  kan  forenes 
åndeligt  med  ham.  Disse  særlige 
stunder  omfatter  det  at  knæle  ved 
vielsesalteret  i  Herrens  hus,  at 
velsigne  et  nyfødt  barn,  at  døbe  og 
bekræfte  et  nyt  medlem  af  Kirken,  at 
modtage  symbolerne  på  Herrens 
nadver  og  så  videre. 

Dette  er  øjeblikke,  hvor  vi  ganske 
bogstaveligt  forener  vores  vilje  med 
Guds  vilje,  vores  ånd  med  hans  Ånd. 
I  sådanne  stunder  anerkender  vi  ikke 
blot  hans  guddommelighed,  men 
tager  bogstavelig  talt  noget  af  den 
guddommelighed  til  os.  Et  aspekt  af 
den  guddommelighed  er,  at  menne- 
sker får  del  i  hans  kraft  til  at  skabe 
et  menneskelegeme,  dette  største 
under  af  alle,  et  genetisk  og  åndeligt 
enestående  væsen,  som  aldrig  før  er 
set  og  aldrig  igen  i  evighed  kan  efter- 
lignes. Et  barn,  jeres  barn  -  med  øjne 
og  ører  og  fingre  og  tæer  og  en 
usigelig  storslået  fremtid. 

Af  alle  de  titler,  som  Gud  har 
valgt  til  sig  selv,  er  Fader  den,  som 
han  værdsætter  mest,  og  skabelse  er 
hans  slagord  -  især  den  menneske- 
lige skabning,  der  er  skabt  i  hans 
billede.  I  og  jeg  har  fået  noget  af 
den  guddommelighed,  men  under 
strenge  og  hellige  forpligtelser.  Det 
eneste  bånd,  som  lægges  på  os,  er  vores 
selvbeherskelse  -  en  selvbeherskelse, 
der  er  født  af  respekt  for  den 
guddommelige  kraft,  som  denne  gave 
repræsenterer. 

LAD  JER  IKKE  NARRE 

Mine  elskede  unge  venner,  kan  I 
nu  se,  hvorfor  personlig  renhed  er  så 
alvorlig  en  sag?  Lad  jer  ikke  narre  og 
ikke  knuse.  Medmindre  disse  kræfter 
beherskes,  og  budene  holdes,  kan 
jeres  fremtid  brænde  op;  jeres  verden 
kan  gå  op  i  flammer.  Straffen 
kommer  måske  ikke  på  den  dag,  hvor 
overtrædelsen  finder  sted,  men  den 
kommer  sikkert  og  vist.  Og 
medmindre  der  finder  oprigtig 
omvendelse  sted  og  der  udvises 
lydighed  mod  en  barmhjertig  Gud, 
vil  den  urene  en  dag,  et  eller  andet 
sted,  bede  som  den  rige  mand,  der 
ønskede,  at  Lazarus  skulle  »dyppe 
spidsen  af  sin  finger  i  vand  og  læske 
min  tunge,  for  jeg  pines  i  disse  luer« 
(Luk  16:24). 

Legemet  skal  holdes  rent  og 
helligt.  Vær  ikke  bange  for  at  svine 
hænderne  til  med  ærligt  arbejde. 
Vær  ikke  bange  for  de  ar,  der 
kommer  af  at  forsvare  sandheden 
eller  kæmpe  for  retfærdigheden, 
men  vogt  jer  for  de  ar,  som  vansirer 
ånden,  som  kommer  af  aktiviteter,  I 
skulle  have  afholdt  jer  fra,  og  som 
rammer  jer  på  steder,  hvor  I  ikke 
burde  have  været. 

Hvis  nogle  få  af  jer  bærer  disse  ar 
-  og  jeg  ved,  at  nogle  af  jer  gør  det  - 
så  kan  I  opnå  den  fred  og  fornyet 
omvendelse,  som  opnås  takket  være 
vor  Herre  Jesu  Kristi  forsoning.  I 
sådanne  alvorlige  anliggender  er 
omvendelsen  ikke  let  at  påbegynde, 
ej   heller  er  vejen  smertefri.   Men 


verdens  Frelser  vandrer  sammen 
med  jer  på  vejen.  Han  styrker  jer,  når 
I  vakler.  Han  er  jeres  lys,  når  det 
synes  allermørkest.  Han  tager  jeres 
hånd  og  er  jeres  håb,  når  håbet  er  alt, 
hvad  I  har  tilbage.  Hans  medfølelse 
og  barmhjertighed,  med  deres 
rensende  og  helbredende  kraft,  gives 
frit  til  alle,  der  virkelig  ønsker  fuld- 
kommen tilgivelse  og  er  villige  til  at 
tage  de  skridt,  der  fører  dertil.  □ 

Tinasset  fra  en  tale  ved  oktoberkonferencen 
1998. 

Kønsakten  er 
forbeholdt  ægtepar, 
fordi  det  er  det  største 
symbol  på  fuldkommen 
forening,  en  forening, 
som  er  indstiftet  og 
defineret  af  Gud. 
Denne  forening  er  så 
fuldkommen,  at  vi 
anvender  ordet 
besegle  til  at  udtrykke 
dets  evige  løfte. 


Liahona  i  hve  r 


»Som  medlemmer  af  Kirken  har  vi  fantastiske  ressourcer,  der  kan  hjælpe  os  med 
at  holde  fast  ved  vore  værdier  og  vandre  i  lydighed  for  Herren.  Blandt  disse 
ressourcer  er  de  tidsskrifter,  som  Kirken  udgiver.  Gennem  Kirkens  tidsskrifter 
kan  de  levende  profeters  og  apostles  ord  regelmæssigt  komme  ind  i  vore  hjem,  så 
de  kan  vejlede  og  inspirere  os  og  vore  familier. 
Vi  tilskynder  alle  medlemmer  over  hele  verden  til  at  abonnere  på  og  læse  Kirkens  tidsskrifter. 
Vi  opfordrer  præstedømmeledere  til  at  sikre  sig,  at  ethvert  sidste  dages  helligt  hjem  får  den  mulighed« 
(Det  Første  præsidentskab  -  Gordon  B.  Hinckley,  Thomas  S.  Monson  og  James  E.  Faust,  den  1. 
april  1 998,  se  Liahona,  oktober  1 998,  s.  32-33) . 

Carlos  R.  Martins 


Herover  til  højre:  Præsident  Carlos  R.  Martins  fra 
Castelo  Stav  i  Campinas  i  Brasilien  og  hans  rådgivere, 
Admilson  S.  Almeida  (til  venstre)  og  Marco  A.  Althman 
(til  højre).  Til  venstre:  Ayrton  og  Gisele  Vaz  med  deres 
sønner  Danilo,  Vinicius,  Rogério  og  Giulian 

I  nogen  tid  har  det  store  antal  omvendte  i  Castelo  Stav 
i  Campinas  i  Brasilien  været  en  udfordring  for  os 
ledere,  der  prøver  på  at  hjælpe  de  nyomvendte  med 
at  nære  sandhedens  frø  og  vokse  sig  stærke  i  evangeliet. 
Som  stavspræsidentskab  følte  vi,  at  det  var  vigtigt  at  sikre 
os,  at  de  nye  medlemmer  blev  undervist  med  »Guds  gode 
ord«,  som  præsident  Gordon  B.  Hinckley  har  sagt  (se 
»Find  lammene,  vogt  fårene«,  Liahona,  juli  1999,  s.  123). 
Da  vi  for  tre  år  siden  drøftede  præsident  Hinckleys 
vejledning  i  stavspræsidentskabet,  bemærkede  vi  noget 
interessant:  De  fleste  af  de  medlemmer  i  vores  stav,  som 
abonnerede  på  Liahona,  var  »gamle«  medlemmer.  De 
kendte  værdien  af  at  modtage  profetens  ord  i  deres  hjem. 
Men  de  færreste  af  de  nye  medlemmer  havde  abonne- 
ment. Vi  blev  overbevist  om,  at  en  vigtig  del  af  vores 
indsats  for  at  hjælpe  nye  medlemmer  med  at  modtage 
den  nødvendige  åndelige  næring  bestod  i  at  få  Liahona 
ind  i  deres  hjem. 

Det  var  ikke  nogen  let  opgave.  Hvert  år  får  vores  stav 
omkring  200  nye  medlemmer.  Hvordan  skulle  vi 
opmuntre  disse  nye  medlemmer  til  at  tegne  abonnement, 
uden  at  få  dem  til  at  føle,  at  et  abonnement  var  en 


vores  opfordring,  især  ikke  hvis  de  havde  økonomiske 
vanskeligheder.  Og  vi  ønskede  ikke,  at  de  skulle  føle,  at 
de  var  nødt  til  at  abonnere  på  Liahona  for  at  være  gode 
medlemmer  af  Kirken. 

Men  vi  erkendte,  at  der  strømmer  en  særlig  kraft  ind  i 
de  hjem,  hvor  medlemmerne  regelmæssigt  læser  de 
levende  profeters  og  andre  inspirerede  kirkemedlemmers 
ord.  Vi  ønskede,  at  hvert  eneste  medlem  af  vores  stav 
skulle  have  adgang  til  den  kraft. 

PRÆSENTER  NYE  MEDLEMMER  FOR  LIAHONA 

Da  vi  overvejede  situationen,  regnede  vi  ud,  at  antallet 
af  dåb  beløb  sig  til  80  familier  om  året.  Vi  spurgte  os  selv: 
Hvorfor  ikke  give  et  års  abonnement  på  Liahona  gratis  til  de 
80  familier?  Vi  mente,  at  de  efter  at  have  haft  bladet  i  et 
år  selv  ville  ønske  at  forny  deres  abonnement.  Men  var 
det  ikke  en  stor  udgift  for  vore  sparsomme  stavsres- 
sourcer?  Vi  besluttede,  at  det  at  få  Budskab  fra  Det  Første 
Præsidentskab  og  resten  afbladet  ind  i  de  nye  medlemmers 
hjem  regelmæssigt  retfærdiggjorde  denne  udgift. 

Som  stavspræsidentskab  fandt  vi  en  måde,  hvorpå  nye 
medlemmer  kunne  modtage  et  abonnement  deres  første 
år  i  Kirken.  Disse  nye  medlemmer  tog  med  glæde  imod 
Liahona.  Thelma  de  Paula  Silva,  et  nyt  medlem  fra 
Rosolem  Gren,  udtrykker  manges  følelser.  »Liahona  har 
hjulpet  mig  med  til  sætte  og  nå  mine  mål,«  siger  hun. 
»Det  har  styrket  mit  vidnesbyrd,  og  det  er  en  hjælp  for  de 
af  min  familie,  som  endnu  ikke  er  medlemmer  af  Kirken. 
Det  bringer  glæde  og  kærlighed  i  mit  hjem  og  er  en  hjælp 
i  min  kaldelse  som  præsidentinde  i  Unge  Piger.  Liahona  er 
et  lys  for  mig  i  mørke  stunder.« 

EN  VELSIGNELSE  FOR  DE  MINDRE  AKTIVE  MEDLEMMER 

Som  stavspræsidentskab  spekulerede  vi  også  over, 
hvad  vi  kunne  gøre  for  at  hjælpe  mindre  aktive 
medlemmer  med  at  blive  motiveret  til  at  vende  tilbage  til 


forpligtelse?  Vi  ønskede  ikke,  at  de  skulle  blive  stødt  af     fuld  aktivitet  i  Kirken.  Året  efter  at  vores  Liahona  projekt 

var  begyndt,  spurgte  vi  os  selv:  Nu  hvor  de  nye  medlemmer 
nyder  godt  af  Liahona,  hvad  så  med  stavens  mindre  aktive 
medlemmer?  Hvorfor  ikke  lade  Liahona-prograrnmet  omfatte 
dem?  Vi  regnede  ud,  hvor  mange  abonnementer,  det 
drejede  sig  om,  og  vi  følte,  at  vi  burde  tegne  et  års  abon- 
nement for  dem  også.  Og  igen  fandt  vi  en  udvej  til  at 
gøre  det. 

EN  HJÆLP  FOR  AKTIVE  MEDLEMMER 

Da  vores  nye  og  mindre  aktive  medlemmer  modtog 
deres  tidsskrifter,  begyndte  vi  at  bemærke  en  stigning  i 
tilstedeværelsen  ved  vore  nadvermøder.  Vi  havde  det  godt 
som  stavspræsidentskab,  fordi  vi  vidste,  at  vore  brødre  og 
søstre  fik  »næring  gennem  Guds  gode  ord«  (Moroni  6:4). 

Vi  begyndte  at  tænke  på  de  aktive  medlemmer  af 
vores  stav,  som  ikke  havde  abonnement.  I  al  den  tid 
havde  vi  bedt  biskopper  og  grenspræsidenter  om  at  sikre 
sig,  at  ethvert  hjem  fik  mulighed  for  at  holde  bladet. 
Aktive  medlemmer  blev  opfordret  til  at  tegne  eller  forny 


deres  eget  abonnement  på  Liahona.  Vi  erfarede,  at  nogle 
aktive  medlemmer  ønskede  at  abonnere,  men  ikke  havde 
midlerne  til  det.  Vi  besluttede,  at  lade  disse  medlemmer 
indgå  i  vores  stavs  abonnementsprogram. 

Da  antallet  af  abonnementer  blandt  de  aktive 
medlemmer  øgedes,  modtog  vi  mange  positive  tilkende- 
givelser. Carla  Virginia  Soares  de  Oliveira  fra  Amarais 
Gren  sagde:  »Jeg  har  været  medlem  af  Kirken  i  fem  år. 
Men  jeg  begyndte  først  at  modtage  Liahona  sidste  år.  Alt 
det,  som  jeg  endnu  ikke  havde  lært  i  Søndagsskolen 
eller  Hjælpeforeningen,  lærer  jeg  nu  ved  at  læse 
Kirkens  tidsskrift.« 

Leandro  Domingos,  et  ungt  medlem  fra  Amarais 
Gren,  er  den  eneste  i  sin  familie,  som  er  sidste  dages 
hellig.  »Når  jeg  har  tvivl  eller  spørgsmål,«  siger  han,  »så 
finder  jeg  altid  styrke  i  Liahona.  Jeg  elsker  de  historier, 
som  det  indeholder.  Jeg  kan  som  regel  anvende  dem  på 
min  egen  situation.  Selv  om  min  mor  ikke  er  medlem,  så 
roser  hun  altid  artiklerne.« 


De  unge  i  Castelo  Stav  i  Campinas  i  Brasilien  glæder  sig  over  at  give  Liahona  til  andre. 


2*> 


■& 


L/4 


i 


ø 


\ 


p  ■■  i 


*M 


1*1 


År 


Herover:  Carla  Virginia  Soares  de  Oliveira,  Thelma  de 
Paula  Silva,  Karen  Pereira  da  Silva  og  Leandro 
Domingos.  Til  højre:  Jared  Cazorla  og  biskop  Paulo 
Fernandes  fra  Castelo  Ward. 

FÅ  MISSIONÆRERNE  INVOLVERET 

Missionærerne  i  Campinasmissionen  i  Brasilien  har 
været  en  stor  hjælp  for  stavens  Litfhona-program. 
Missionærerne  tog  eksemplarer  af  Liahona  med  ud,  når 
de  besøgte  medlemmerne. 

»Missionærerne  elskede  projektet,«  siger  tidligere 
missionspræsident  Rodney  Cuthbert.  »Litfhona-projektet 
gav  dem  mulighed  for  at  besøge  medlemmer,  som  ikke 
havde  været  i  kirke  i  lang  tid.  En  del  af  dem  er  blevet 
aktive  igen.  Missionærerne  brugte  også  Liahona  til  at 
præsentere  undersøgere  for  Kirken,  og  det  resulterede  i 
nogle  omvendelser.« 

STØRRE  FRED  OG  GLÆDE 

Skønt  det  er  svært  at  måle  alle  fordelene  ved  denne 
indsats,  er  vi  taknemlige  over  at  se  glæden  i  medlem- 
mernes øjne,  når  de  holder  taler,  fremfører  lektioner 
eller  aflægger  vidnesbyrd  om  Liahonas  betydning  for 
dem.  Vi  har  også  set,  at  medlemmerne  har  fået  et  større 
ønske  om  at  modtage  Herrens  vejledning  gennem  tids- 
skriftet. Mange  mennesker  venter  spændt  på,  at  det  skal 
komme,  fordi  de  ved,  at  dets  budskaber  velsigner  dem. 

Karen  Pereira  da  Silva,  der  er  Liahona-repræsentant 
i  Anhanguera  Ward,  udtrykker  vores  følelser:  »Det  er 
næsten,  som  om  tidsskriftet  er  skrevet  specielt  til  mig. 
Mange  gange,  når  jeg  har  læst  artiklerne,  især 
budskabet  fra  Det  Første  Præsidentskab,  har  jeg 
gennem  Ånden  følt,  at  den  vejledning,  som  blev  givet, 
netop  var  det,  som  jeg  havde  brug  for  at  høre  på  det 
tidspunkt.« 

Vi  er  overbevist  om,  at  vores  indsats  for  at  få  Liahona 
ud  i  hvert  eneste  hjem  i  vores  stav,  har  været  med  til  i 
højere  grad  at  bringe  Jesu  Kristi  evangeliums  fred  og 
glæde  ind  i  vore  søskendes  liv.  □ 


Hvad  kan  vi  gøre? 


Der  er  noget,  som  ethvert  ward  og  enhver  stav 
(eller  gren  og  distrikt)  kan  gøre  for  at  hjælpe 
medlemmerne  til  at  erkende  værdien  og  fordelen  ved  at 
modtage  de  levende  profeters  og  andre  inspirerede 
Kirkemedlemmers  ord  i  deres  hjem.  Overvej  følgende 
spørgsmål.  Andre  forslag  findes  under  »Sådan  anvender 
du  Liahona  for  oktober  2000«,  side  48. 

LEDERE 

■  Hvem  i  dit  ward  eller  stav  (gren  eller  distrikt) 
abonnerer  på  Liahona?  Hvem  blandt  dem,  der  ikke 
abonnerer,  kunne  have  størst  glæde  af  et  abonne- 
ment? Hvordan  kan  vi  opmuntre  disse  medlemmer  til 
at  abonnere? 

■  Er  oplysninger  om,  hvordan  man  tegner  abonne- 
ment på  Liahona  og  hvordan  man  fornyer  abonne- 
menter tilgængelige  for  enhver?  Hvordan  kan  vi  lette 
processen  for  alle  medlemmer? 

■  Er  præstedømme-  og  hjælpeorganisationsledere 
klar  over,  hvilke  ressourcer,  der  er  tilgængelige  for  dem 
i  Liahona7.  Hvordan  kan  vi  lære  præstedømme-  og 
hjælpeorganisationsledere  at  benytte  Liahona  mere  i 
deres  kaldelser? 

LÆRERE 

■  Hvordan  kan  Liahona  være  en  hjælp  i  min  kirke - 
kaldelse? 

■  Er  der  en  artikel  i  dette  nummer  af  Liahona, 
som  omhandler  det  emne,  jeg  skal  undervise  i  næste 
gang?  Hvordan  kan  jeg  anvende  den  artikel  i  min 
undervisning? 

FORÆLDRE 

■  Hvordan  kan  studiet  af  de  levende  profeters  og 
inspirerede  kirkemedlemmers  ord  fra  Liahona  styrke 
min  familie? 

■  Hvordan  kan  Liahona  være  en 
hjælp  til  at  undervise  vores  familie  i 
evangeliet? 

■  Hvilke  artikler  i  dette  nummer 
af  Liahona  og  Lille  Liahona  kan  jeg 
bruge  som  kildemateriale  til  vores 
næste  familieaftenslektioner?  □ 

Sådan  anvender  du 
Liahona  for  oktober  2000 


Leder  du  efter  en  historie  eller  et  citat  til  en  tale,  klasse,  famili- 
eaftenslektie  eller  en  åndelig  tanke  til  seminar?  Så  kan  du 
måske  få  nogle  ideer  i  dette  nummer  af  Liahona.  (Numrene  til 
højre  henviser  til  sidetallet  i  dette  nummer.  L  =  Lille  Liahona). 


FORSLAG  TIL  FAMILIEAFTEN 

■  »Vores  søgen  efter  lykke,«  side  2:  Drøft  præsident  Fausts  ord: 
»Lykken  gives  os  ikke  bare  i  en  æske,  som  vi  kan  lukke  og  så  ellers  forsyne 
os.  Ingen  er  lykkelig  24  timer  i  døgnet,  syv  dage  om  ugen.« 

■  »Frygt  ikke,  tro  kun«,  side  26:  Lad  hvert  familiemedlem  nedskrive 
seks  ting,  som  han  eller  hun  tror  på.  Sammenlign  disse  lister 

med  de  seks  punkter,  som  præsident  Hinckley  opfordrer  os 
til  at  udvikle  tro  på.  Drøft,  hvordan  I  kan  bringe  familiens 
og  jeres  personlige  prioriteter  i  harmoni  med  præsident 
Hinckleys  råd. 

■  »Personlig   renhed«,   side   40:    Drøft   ældste 
Hollands    tre   grunde    til,    »hvorfor    [personlig 
renhed]  er  af  så  stor  betydning  og  konsekvens  i 
Jesu  Kristi  evangelium.« 

■  »Ældste  Peterson  og  Goliat«,  side  L4: 
Hvis  det  er  passende,  kan  du  fortælle  om  en 
lejlighed,  hvor  du  følte  dig  tilskyndet  til  at 
fortælle  nogen  om  evangeliet.  Fortæl,  hvorfor  det 
er  vigtigt  at  følge  sådanne  tilskyndelser. 


EMNER  I  DETTE  NUMMER 

Ballard,  M.  Russell L10 

Besøgslærerinder 25 

Det  Nye  Testamente,  Historier  fra  LI  2 

Eksempel ......L8 

Familieaften.. 48 

Familieforhold.. 36 

Fred 2 

Frygt 26 

Helbredelse 25 

Hjemmelærere 8 

Hold  på  medlemmer ......44 

Jesus  Kristus 10,  26,  L12 

Kyskhed 40 

Kærlighed 2,  30 

Liahona 1,  44 

Lydighed.. .2 

Lykke 2,  30 

Missionering........... L4,  L8,  L10 

Modgang ...........36 

Mormons  Bog 10,  22,  L2 

Musik L7 

Omvendelse. 40 

Omvendelse  til  Kirken 36 

Primary.. ....L8,  Kirkenyt 

Profeter L7 

Præstedømmet..... 25 

Reaktivering 44,  L4 

Renhed 40 

Sabbat 9 

Ti  bud,  de 9 

Tjeneste 30 

Tro 26 

Vidnesbyrd .22 


FEEDBACK 

Vi  opfordrer  jer  til  at  indsende  feedback,  forslag  og  artikler  til  Liahona,  Floor  24,  50  East  North 

Temple  Street,  Salt  Lake  City,  UT  84150-3223,  USA;  eller  send  en  e-mail  til 

CUR-Liahona-IMag@ldschurch.org.  Husk  at  vedlægge  dit  fulde  navn,  privatadresse, 

telefonnummer  samt  ward  og  stav. 

Kristus  opvækker  Jairus'  datter  fra  de  døde.  Foto:  Craig  Dimond, 
fra  Vidner  om  én  fold  og  én  hyrde 

»Så  tog  han  barnets  hånd  oq  sagde  til  hende:  ...  »Lille  pige,  jeg  siger  dig, 
rejs  dig  op!<  Og  straks  stod  pigen  op  og  gik  omkring«  (Mark  5:41-42). 


I  en  scene  fra  den  nye  kirkefilm 
Vidner  om  én  fold  og  én  hyrde    , 
besøger  Jesus  Kristus  sine 
»andre  får«  (Joh  10:16)  i  Amerika 
efter  sin  opstandelse  (forsiden). 
Filmen  følger  en  opdigtet  familie  i  en 
by  i  oldtidens  Amerika  (herunder), 
mens  de  stræber  efter  at  komme  til 
Kristus.  Mens  de  lærer  ham  at  kende 
gennem  profeter,  skrifterne  og  til 
sidst  ved  hans  besøg,  skildrer  filmen 
episoder  fra  hans  virke  i  det  hellige 
land  (til  venstre).  Se  »Vidner  om  én 
fold  og  én  hyrde«,  side  1 0. 


DANISH 

